
narodna poslovica o Božjoj pravdi, (Naše narodne poslovice, Josip Weissgerber, Karlovac, 1993.) 


-slike izrađene u android aplikaciji Dreamai v.1.0.4 i posložene u android aplikaciji Comic Book 
Creator 


MAGIJA 


1. Magija i magičari. - Čovjek je suočen sa svijetom koji ga satire, s bićima koja mu zadaju 
strah ili kojima želi zagospodariti: stoga nastoji steći snagu koja će nadići njegove sile i kojom 
će postati gospodarom božanstva, a time i svoje sudbine. Metode su danas, doduše, drugačije, 
ali težnja i želja da se ovlada nepoznatim ostaju ukorijenjene u čovjekovu srcu i navode na 
takve postupke. 

Gatanje (hebr. qsm: Ez 21,26) 


(Ez 21,26) 
(26) Jer kralj babilonski stoji na početku puta, na raspuću dvaju putova, i pita znamenja - miješa 
strijele, ispituje terafime i motri jetru. 


i bajanje (hebr. ksf: Mih 5,11; Nah 3,4; grč. pharmakeia: Pnz 18,10; usp. Mudr 12,4; Otk 
18,23) 


(Mih 5,11) 
(11) Zatrt ću iz tvoje ruke bajanje, vračara više nećeš imati; 


(Nah 3,4) 
(4) Eto plaće za razvrat bludnice, ljupke ljubaznice, vješte čarobnice koja je zavodila narode svojim 
razvratom i plemena svojim čaranjima. 


(Pnz 18,10) 
(10) Neka se kod tebe ne nađe nitko tko bi kroz oganj gonio svoga sina ili svoju kćer; tko bi se 
bavio gatanjem, čaranjem, vračanjem i čarobnjaštvom; 


(Mudr 12,4) 
(4) jer su činili zlodjela grozna u vradžbinama i obredima bezbožnim; 


(Otk 18,23) 
(23) Svjetlost svjetiljke u tebi više neće sjati! Glas zaručnika i zaručnice u tebi se više neće čuti! Jer 
trgovci tvoji bijahu velikaši zemlje i čaranja tvoja zavedoše sve narode; 


- eto "umijeća čarobnjačkog" (magike tekhne: Mudr 17,7), 


(Mudr 17,7) 
(7) Nemoćna bijahu njihova umijeća čarobnjačka i njihovo hvastanje razborom bijaše izvrgnuto 
ruglu. 


koje se ne smije miješati sa zvjezdoznanstvom "'maga"' (Mt 2,1-12). 


(Mt 2,1-12) 

Kad se Isus rodio u Betlehemu judejskome u dane Heroda kralja, gle, mudraci se s Istoka pojaviše u 
Jeruzalemu (2) raspitujući se: "Gdje je taj novorođeni kralj židovski? Vidjesmo gdje izlazi zvijezda 
njegova pa mu se dođosmo pokloniti." (3) Kada to doču kralj Herod, uznemiri se on i sav Jeruzalem 
s njime. (4) Sazva sve glavare svećeničke i pismoznance narodne pa ih ispitivaše gdje se Krist ima 
roditi. (5) Oni mu odgovoriše: "U Betlehemu judejskome jer ovako piše prorok: (6) A ti, 

Betleheme, zemljo Judina! Nipošto nisi najmanji među kneževstvima Judinim jer iz tebe će izaći 


vladalac koji će pasti narod moj - Izraela! (7) Tada Herod potajno dozva mudrace i razazna od njih 
vrijeme kad se pojavila zvijezda. (8) Zatim ih posla u Betlehem: "Pođite, reče, i pomno se raspitajte 
za dijete. Kad ga nađete, javite mi da i ja pođem te mu se poklonim." (9) Oni saslušavši kralja, 
pođoše. I gle, zvijezda kojoj vidješe izlazak iđaše pred njima sve dok ne stiže i zaustavi se povrh 
mjesta gdje bijaše dijete. (10) Kad ugledaše zvijezdu, obradovaše se radošću veoma velikom. (11) 
Uđu u kuću, ugledaju dijete s Marijom, majkom njegovom, padnu ničice i poklone mu se. Otvore 
zatim svoje blago 1 prinesu mu darove: zlato, tamjan i smirnu. (12) Upućeni zatim u snu da se ne 
vraćaju Herodu, otiđoše drugim putem u svoju zemlju. 


S magijom su srodne čarolije (Ps 58,6; Jr 8,17, Prop 10,11), 


(Ps 58,6) 
(6) da glas čarobnjakov ne čuje ni glas bajača vješta bajanju. 


(Jr 8,17) 
(17) I gle, puštam na vas otrovnice protiv kojih nema čarolija; ujedat će vas - riječ je Gospodnja - 


(Prop 10,11) 
(11) Ako zmija ujede prije čaranja, ništa onda opčaratelj ne koristi. 


povezi i prijevjesi (Ez 13,17-23), 


(Ez 13,17-23) 

(17) "Sine čovječji, okreni lice protiv kćeri svojega naroda koje prorokuju po svojoj glavi! Prorokuj 
protiv njih: (18) Ovako govori Gospod: 'Jao onima koje vezu poveze za svačije ruke i koje prave 
prijevjese za glave svake veličine da ulove duše! Mislite li uloviti sve duše mojega naroda a svoje 
duše sačuvati žive? (19) Obeščašćujete me pred mojim narodom za šaku ječma, za zalogaj kruha, 
ubijajući duše koje ne bi trebale da umru, a spasavajući one koje ne bi trebale da žive; i obmanjujete 
tako narod moj koji rado sluša vaše laži.' (20) Zato ovako govori Gospod: 'Evo me protiv vaših 
poveza kojima lovite duše kao ptice! Rastrgat ću sve to na vašim rukama i oslobodit ću duše koje 
time hvatate kao ptice! (21) Poderat ću vaše prijevjese i oslobodit ću svoj narod da ne bude više 
plijen vaših ruku. I znat ćete da sam ja Gospodin! (22) Jer vi lažju ražalostiste srce pravednika, koje 
ja ražalostiti ne htjedoh, a okrijepiste ruke bezbožnika da se ne obrati od zla puta bezbožničkog pa 
da život spasi. (23) Zato nećete više vidjeti isprazno niti ćete laž proricati: ja ću osloboditi narod 
SVOJ iz vaših ruku. I znat ćete da sam ja Gospodin!" 


"zao pogled' koji zatravljuje (Mudr 4,12; usp. 2,24; Gal 3,1) itd. 


(Mudr 4,12) 
(12) Jer blještavilo opačine zasjenjuje dobro i vihor požude izopačuje dobru dušu. 


(Mudr 2,24) 
(24) A đavlovom je zavišću došla smrt u svijet i nju će iskusiti oni koji njemu pripadaju. 


(Gal 3,1) 
O bezumni Galaćani, tko li vas opčara? A pred očima vam je Isus Krist bio ocrtan kao Raspeti. 


Hebreji i Židovi bili su u dodiru s egipatskim i kaldejskim vračima (Izl 7-9; Iz 47,12 sl), 


(Izl 7-9) 


#7 Mojsiju je Gospodin odgovorio: "Vidi! Faraonu ću te nametnuti kao božanstvo; tvoj brat Aron 
bit će tvoj prorok. (2) Ti kazuj sve što ti naređujem, a tvoj brat Aron neka faraonu ponovi da pusti 
Izraelce te odu iz njegove zemlje. (3) Ja ću učiniti da otvrdne srce faraonu i umnožit ću znakove i 
čudesa u zemlji egipatskoj. (4) Kako vas faraon neće poslušati, ja ću staviti svoju ruku na Egipat: 
strašno kažnjavajući, izbavit ću svoje čete, narod svoj, Izraelce, iz egipatske zemlje. (5) Kad pružim 
svoju ruku na Egipat i izvedem Izraelce iz njihove sredine, tada će Egipćani spoznati da sam ja 
Gospodin." (6) Mojsije i Aron poslušaše: kako im je Gospodin naredio, upravo tako učiniše. (7) 
Mojsiju je bilo osamdeset, a Aronu osamdeset i tri godine kad su faraonu postavili svoje zahtjeve. 
Štap pretvoren u zmiju 


(8) Još doda Gospodin Mojsiju i Aronu: (9) "Kad faraon zatraži od vas da izvedete kakvo znamenje, 
ti reci Aronu da uzme svoj štap i baci ga pred faraona, a štap će se pretvoriti u zmiju." (10) Dođu 
Mojsije i Aron pred faraona 1 učine kako im je Gospodin naredio. Aron baci pred faraona i njegove 
službenike svoj štap, koji se pretvori u zmiju. (11) Zovne faraon mudrace i vračare. I zaista, 
egipatski vračari svojim vračanjem učine isto: (12) svaki baci svoj štap, koji se pretvori u zmiju. Ali 
Aronov štap proguta njihove štapove. (13) Faraon bijaše tvrdokorna srca: ne htjede poslušati 
Mojsija i Arona, kako je Gospodin i kazao. 


Voda pretvorena u krv 


(14) Tada Gospodin reče Mojsiju: "Faraonovo je srce okorjelo; odbija da pusti narod. (15) Ujutro 
pođi k faraonu. Kad izađe k vodi, stani preda nj na obali Rijeke. Uzmi u ruku štap što se bio u zmiju 
pretvorio. (16) Reci mu: 'Gospodin, Bog Hebreja, poslao me k tebi s porukom da pustiš moj narod 
da mi iskaže štovanje u pustinji. Ali sve dosad ti nisi poslušao. (17) Ovako Gospodin poručuje: 
Ovim ćeš spoznati da sam ja Gospodin. Gledaj! Štapom koji imam u ruci mlatnut ću po vodi u 
Rijeci i pretvorit će se u krv. (18) Ribe će u Rijeci pocrkati; Rijeka će se usmrdjeti, i grstit će se 
Egipćanima piti vodu iz Rijeke." (19) Još Gospodin reče Mojsiju: "Reci Aronu da uzme svoj štap i 
pruži svoju ruku povrh egipatskih voda: njihovih rijeka, njihovih prokopa, njihovih jezeraca, svih 
njihovih vodenih stjecišta, da se pretvore u krv; po svoj zemlji egipatskoj neka je krv, čak i u 
drvenim i kamenim posudama." (20) Mojsije i Aron učiniše kako im je Gospodin naredio. Podiže 
Aron svoj štap i naočigled faraona i njegovih službenika mlatnu po vodi u Rijeci. Sva se voda u 
Rijeci prometnu u krv. (21) Ribe u Rijeci pocrkaše; Rijeka se usmrdje, tako da Egipćani nisu mogli 
piti vodu iz Rijeke; krv bijaše po svoj zemlji egipatskoj. (22) Ali egipatski vračari svojim vračanjem 
učiniše isto. Tako faraon ostade tvrdokorna srca: nije htio poslušati Mojsija i Arona, kako je 
Gospodin i kazao. (23) Faraon se okrenu i ode u svoj dvor, ne uzimajući ni to k srcu. (24) Svi su 
Egipćani počeli kopati oko Rijeke tražeći pitke vode jer nisu mogli piti vode iz Rijeke. 

Žabe 

(25) Kad je prošlo sedam dana kako je Gospodin udario po Rijeci, (26) opet Gospodin reče Mojsiju: 
"Pođi k faraonu i reci mu: 'Ovako govori Gospodin: Pusti moj narod da ode i štovanje mi iskaže. 
(27) Ako odbiješ da ih pustiš, svu ću ti zemlju kazniti žabama. (28) Rijeka će vrvjeti žabama. One 
će izići i prodrijeti u tvoj dvor, u ložnicu, u tvoju postelju, u kuće tvojih službenika i tvoga naroda, 
pod sačeve i naćve tvoje. (29) Po tebi, po tvome narodu i svim tvojim službenicima skakat će 
žabe." #8 Onda Gospodin reče Mojsiju: "Reci Aronu neka ispruži svoju ruku sa štapom povrh 
rijeka, prokopa i jezeraca 1 učini da žabe navale na egipatsku zemlju." (2) Aron pruži svoju ruku 
povrh egipatskih voda, i žabe iziđoše i prekriše zemlju egipatsku. (3) Ali i vračari učiniše tako 
svojim vračanjem, te žabe navališe na egipatsku zemlju. (4) Zovne sad faraon Mojsija i Arona 1 
rekne: "Molite Gospodina da ukloni žabe od mene i moga puka, a ja ću pustiti narod da prinese 
žrtvu Gospodinu." (5) Mojsije uzvrati faraonu: "Dostoj se odrediti mi kad hoćeš da molim za te, za 
tvoje službenike 1 za tvoj narod da se žabe odstrane od tebe i tvojih domova i ostanu samo u Rijeci." 
(6) "Sutra", reče. "Neka bude kako kažeš", odvrati Mojsije, "da znaš kako nitko nije kao Gospodin, 
Bog naš. (7) Žabe će otići od tebe, od tvojih službenika i tvoga naroda; ostat će samo u Rijeci." (8) 


Mojsije i Aron odu od faraona, a onda Mojsije zazva Gospodina zbog žaba kojima je kaznio 
faraona. (9) I Gospodin usliša Mojsija, te žabe pocrkaju po kućama, dvorištima i njivama. (10) Na 
hrpe su ih zgrtali, zemlja se njima usmrdjela. (11) Kad je faraon vidio da je nastupilo olakšanje, srce 
mu otvrdnu te ne posluša Mojsija i Arona, kako je Gospodin i kazao. 


Komarci 


(12) Onda će opet Gospodin Mojsiju: "Reci Aronu neka zamahne svojim štapom i udari po prahu na 
tlu neka se pretvori u komarce po svoj zemlji egipatskoj." (13) I učine tako: zamahne Aron rukom i 
štapom te udari po prahu na tlu. Komarci navale na ljude i životinje. Sav prah na tlu pretvori se u 
komarce po svoj zemlji egipatskoj. (14) Vračari pokušaše da svojim vračanjem stvore komarce, ali 
nisu mogli. Ljudi i životinje postanu plijenom komaraca. (15) Tada vračari reknu faraonu: "To je 
prst Božji!" Ali je faraonovo srce bilo okorjelo, pa nije poslušao Mojsija i Arona, kako je Gospodin 
i kazao. 


Obadi 


(16) Onda Gospodin reče Mojsiju: "Podrani ujutro, iziđi pred faraona kad krene k vodi, i reci mu: 
"Ovako poručuje Gospodin: Pusti moj narod da ode i da mi štovanje iskaže. (17) Ako ne pustiš 
moga naroda, pripustit ću obade na te, na tvoje službenike, na tvoj puk i tvoje domove. Egipatski 
domovi i samo tlo na kojem stoje vrvjet će od obada. (18) Ali ću toga dana izuzeti gošenski kraj, u 
kojem živi moj narod, te se ondje obadi neće pojaviti, tako da znaš da sam ja Gospodin u središtu 
zemlje. (19) Tu ću razliku napraviti između svoga i tvoga naroda. To će znamenje biti sutra." (20) I 
učini Gospodin tako. Rojevi obada nalete u faraonov dvor, na domove njegovih službenika i po svoj 
zemlji egipatskoj. Zemlja nastrada od obada. (21) Sad faraon pozove Mojsija i Arona pa im rekne: 
"Idite, prinesite žrtvu svome Bogu, ali u ovoj zemlji." (22) "Ne dolikuje da tako učinimo", odgovori 
Mojsije. "Žrtve koje mi prinosimo Gospodinu, Bogu svome, za Egipćane su svetogrđe. Kad bismo, 
dakle, na njihove oči prinosili žrtve koje su Egipćanima svetogrdne, zar nas ne bi kamenovali? (23) 
Zato moramo u pustinju tri dana hoda te prinijeti žrtvu Gospodinu, Bogu svome, kako nam je 
zapovjedio." (24) "Pustit ću vas da odete u pustinju", odgovori faraon, "i prinesete žrtvu Gospodinu, 
svome Bogu, ali ne odlazite predaleko. Molite za me!" (25) Nato odvrati Mojsije: "Čim odem od 
tebe, zazvat ću Gospodina da sutra nestane obada s faraona, njegovih službenika i njegova puka. Ali 
neka faraon više ne vara! Neka pusti narod da ide i prinese žrtvu Gospodinu." (26) Tako Mojsije 
ode od faraona i pomoli se Gospodinu. (27) I Gospodin učini kako je Mojsije tražio: s faraona, s 
njegovih službenika i s njegova puka nestane obada - ni jedan jedini nije ostao. (28) Ali opet ukruti 
faraon srce svoje i ne dopusti narodu da ode. 


Pomor stoke 


#9Tada Gospodin reče Mojsiju: "Idi k faraonu i reci mu: 'Ovako poručuje Gospodin, Bog Hebreja: 
Pusti moj narod da ode i da mi štovanje iskaže. (2) Ako ga ne pustiš, nego ga i dalje budeš 
zadržavao, (3) ruka Gospodnja udarit će strašnim pomorom po tvome blagu što je u polju: po 
konjima, magaradi, devama, krupnoj i sitnoj stoci. (4) Razlikovat će Gospodin stoku Izraelaca od 
stoke Egipćana, tako da ništa što pripada Izraelcima neće stradati." (5) Gospodin je odredio 1 
vrijeme, rekavši: "Sutra će Gospodin izvesti ovo u zemlji." (6) Sutradan Gospodin tako 1 učini. Sva 
stoka Egipćana ugine, a od stoke Izraelaca nije uginulo ni jedno grlo. (7) Faraon je istraživao 1 
uvjerio se da od izraelske stoke nije uginulo ni jedno grlo. Ali je srce faraonovo ipak otvrdlo i nije 
pustio naroda. 


Čirevi 

(8) Reče Gospodin Mojsiju i Aronu: "Zagrabite pune pregršti pepela iz peći, pa neka ga Mojsije 
pred faraonovim očima baci prema nebu. (9) Od toga će nastati sitna prašina po svoj zemlji 
egipatskoj, i na ljudima će i na životinjama izazivati otekline i stvarati čireve s kraja na kraj Egipta." 
(10) Tako oni uzeše pepela iz peći i dođoše pred faraona. Onda Mojsije rasu pepeo prema nebu, a 


otekline s čirevima prekriše ljude i životinje. (11) Ni čarobnjaci se nisu mogli pojaviti pred 
Mojsijem, jer su i čarobnjaci, kao i ostali Egipćani, bili prekriveni čirevima. (12) Ali je Gospodin 
otvrdnuo srce faraonu, pa on ne posluša Mojsija 1 Arona, kako je Gospodin Mojsiju 1 rekao. 


Tuča 


(13) Tada Gospodin reče Mojsiju: "Podrani ujutro, iziđi pred faraona i reci mu: 'Ovako poručuje 
Gospodin, Bog Hebreja: Pusti narod da ode i da mi štovanje iskaže. (14) Ako ih ne pustiš, sva zla 
svoja navalit ću ovaj put na te, na tvoje službenike i tvoj puk, tako da spoznaš da nema nikoga na 
svoj zemlji kao što sam ja. (15) Da sam ruku svoju spustio i udario tebe i tvoj puk pomorom, 
nestalo bi te sa zemlje. (16) Poštedio sam te da ti pokažem svoju moć i da se hvali moje ime po svoj 
zemlji. (17) Ali se ti previše uzdižeš nad mojim narodom i priječiš mu da ode. (18) Sutra u ovo doba 
pustit ću tuču tako strašnu kakve u Egiptu još nije bilo otkad je postao do sada. (19) Zato naredi da 
pod krov utjeraju tvoje blago i sve što je vani, na otvorenu. Sve što se nađe u polju, bilo čovjek bilo 
Žživinče, ne bude li uvedeno unutra, poginut će kad tuča zaspe po njima." (20) Faraonovi službenici, 
koji su se pobojali Gospodnjeg govora, utjeraju svoje sluge 1 svoje blago unutra. (21) Oni koji nisu 
marili za Gospodnju prijetnju ostave vani i svoje sluge i stoku. (22) Onda rekne Gospodin Mojsiju: 
"Pruži ruku prema nebu da udari tuča po svoj zemlji egipatskoj: po ljudima, životinjama i svemu 
bilju u zemlji egipatskoj." (23) Mojsije diže svoj štap prema nebu. Gospodin zagrmje i pusti tuču 1 
munje sastavi sa zemljom. Sipao je Gospodin tuču po zemlji Egipćana. (24) Tuča je mlatila, kroz 
nju munje parale. Strahota se takva nije oborila na zemlju egipatsku otkako su ljudi u njoj. (25) 
Tuča pobi po svem Egiptu sve što je ostalo vani, ljude i životinje; uništi sve bilje po poljima i sva 
stabla poljska polomi. (26) Samo u gošenskom kraju, gdje su živjeli Izraelci, nije bilo tuče. (27) 
Faraon posla po Mojsija i Arona pa im reče: "Ovaj put priznajem da sam kriv. Gospodin ima pravo, 
a ja 1 moj narod krivo. (28) Molite Gospodina da ustavi gromove i tuču, a ja ću vas pustiti da idete. 
Nećete više dugo ostati." (29) "Kad iziđem iz grada", reče mu Mojsije, "dići ću ruke prema 
Gospodinu, pa će gromovi prestati, a ni tuče više neće biti, tako da znaš da zemlja pripada 
Gospodinu. (30) Ali ni ti ni tvoji dvorani, znam ja, još se ne bojite Gospodina Boga." (31) I tako 
propade lan i ječam: jer ječam bijaše u klasu, a lan u cvatu. (32) Pšenica i raž nisu nastradali jer su 
ozima žita. (33) Otišavši od faraona, Mojsije iziđe iz grada i podigne ruke prema Gospodinu. 
Prestane grmljavina i tuča, a ni kiša više nije padala na zemlju. (34) Kad je faraon vidio da je 
prestala grmljavina, tuča i kiša, opet padne u grijeh: 1 on i njegovi službenici opet otvrdnu srcem. 
(35) Otvrdnu srce faraonu i ne pusti on Izraelce, kako je Gospodin i prorekao preko Mojsija. 


(Iz 47,12 sl) 

(12) Ustraj, dakle, u svojim zaklinjanjima 1 u tolikim svojim čaranjima, oko kojih si se trudila od 
mladosti. Možda će ti biti od koristi? Možda ćeš s njima strah utjerati? (13) Izmoriše te mnogi tvoji 
savjetnici! Nek' ustanu samo da te spase oni koji premjeravaju nebesa, koji promatraju zvijezde 1 
koji svakog mjeseca proriču ono što će te snaći. (14) Gle, oni će biti poput pljeve, oganj će ih 
sažeći. Ni sami sebe neće izbaviti iz zagrljaja plamenoga. Neće ostat' ni žerave da se tko ogrije, ni 
ognjišta da uza nj posjedne! (15) Takvi će ti biti vrači tvoji, oko kojih si se trudila od mladosti! Poći 
će svaki svojim putem, i nikog neće biti da te spasi." 


gataocima (Post 41,8.24; Iz 44,25), 


(Post 41,8.24) 

(8) Ujutro faraon bijaše uznemiren u duši, pa pozva sve čarobnjake i sve mudrace egipatske: ispriča 
im faraon svoje sne, ali mu ih nitko nije mogao protumačiti. 

(24) I šturi klasovi proždru sedam jedrih klasova. Kazao sam ovo i vračarima, ali nema nikoga da 
mi razjasni. 


(Iz 44,25) 


(25) Ja osujećujem znamenja vrača, i čarobnjake u luđake promećem; silim mudrace da ustuknu i 
mudrost im obraćam u bezumlje, 


mudracima i čarobnjacima (Izl 7,11): magija je posvjedočena u svim zemljama, čak i u 
Izraelu. 


(121 7,11) 
(11) Zovne faraon mudrace i vračare. I zaista, egipatski vračari svojim vračanjem učine isto: 


Jedan tipičan slučaj ispričan je naširoko: slučaj vračare iz En Dora koja doziva Samuelov 
duh koji najavljuje Saulu tragičnu smrt (1 Sam 28,3-25). 


(1 Sam 28,3-25) 

(3) Samuel bijaše umro, a sav ga Izrael bijaše oplakao naričući za njim. Ukopali su ga u njegovu 
gradu Rami. A Šaul bijaše istjerao iz zemlje sve zazivače duhova i vračeve. (4) Dok su se Filistejci 
skupljali te došli i utaborili se kod Šunema, Šaul skupi sve Izraelce te se utabori na Gilboi. (5) Kad 
Šaul ugleda filistejski tabor, uplaši se i srce mu snažno zadrhta. (6) Šaul upita za savjet Gospodina, 
ali mu Gospodin ne dade odgovora - ni u snima, ni po Urimu, ni preko proroka. (7) Zato Šaul reče 
svojim slugama: "Potražite mi ženu koja zaziva duhove da odem k njoj i upitam je." A sluge mu 
odgovoriše: "Evo, u En Doru ima žena koja zaziva duhove." (8) Tada se Šaul preruši, obuče druge 
haljine i otputi se sa dva čovjeka. I dođe noću k onoj ženi i reče joj: "Daj mi vračaj pomoću duha i 
dozovi mi onoga koga ti reknem." (9) A žena mu odgovori: "Ta ti znaš što je učinio Šaul i kako je 
istrijebio iz zemlje zazivače duhova i vračeve. Zašto postavljaš zamke mome životu da me 
pogubiš?" (10) A Šaul joj se zakle Gospodinom govoreći: "Tako mi živog Gospodina, nećeš biti 
ništa kriva za ovo!" (11) Tada žena zapita: "Koga da ti dozovem?" A on odgovori: "Dozovi mi 
Samuela!" (12) Kad žena ugleda Samuela, povika iza glasa, a onda reče Šaulu: "Zašto si me 
prevario? Ta ti si Šaul!" (13) A kralj joj odvrati: "Ne boj se! Nego što vidiš?" A žena odgovori 
Šaulu: "Vidim nešto božansko što se diže iz zemlje." (14) Šaul je upita: "Kakva je obličja?" A ona 
odgovori: "Izlazi starac, ogrnut plaštem." Tada Šaul spozna da je to Samuel, pa pade licem do 
zemlje i pokloni se. (15) Samuel upita Šaula: "Zašto si pomutio moj mir dozivajući me gore?" A 
Šaul odgovori: "U velikoj sam nevolji jer su Filistejci zavojštili na me, a Bog se okrenuo od mene i 
ne odgovara mi više ni preko proroka ni u snima. Zato sam dozvao tebe da me poučiš što da činim." 
(16) A Samuel odvrati: "Zašto mene pitaš kad se Gospodin odvratio od tebe 1 postao ti 
neprijateljem? (17) Gospodin ti je učinio kako ti je kazao preko mene: istrgao je kraljevstvo iz tvoje 
ruke i dao ga tvome suparniku, Davidu, (18) jer nisi poslušao riječi Gospodnjih 1 jer nisi izvršio 
njegova žestokog gnjeva na Amaleku: stoga ti je Gospodin danas ovako učinio. (19) Gospodin će 
predati, zajedno s tobom, 1 Izraela u filistejske ruke. Sutra ćeš sa svojim sinovima biti sa mnom, a1 
tabor izraelski Gospodin će predati u filistejske ruke." (20) Šaul se užasnu i pade na zemlju kako je 
dug. Spopade ga silan strah od Samuelovih riječi. I ponestade mu snage, jer nije ništa jeo cijeli dan i 
cijelu noć. (21) Kad ona žena dođe k Šaulu i opazi kako je sav zaplašen, reče mu: "Gle, tvoja je 
službenica poslušala tvoju riječ, stavila sam svoj život na kocku i poslušala tvoje zapovijedi koje si 
mi naložio. (22) Zato sada poslušaj i ti riječi službenice svoje: dopusti da ti pružim zalogaj kruha; 
jedi da ti se vrati snaga te uzmogneš poći svojim putem." (23) Ali on ne htjede nego reče: "Neću 
jesti!" Ali kad ga zaokupiše njegove sluge, zajedno sa ženom, posluša ih, ustade sa zemlje i sjede na 
postelju. (24) Žena je imala kod kuće tele u tovu. Brzo ga zakla, zatim uze brašna, umijesi ga i 
napeče beskvasnoga kruha. (25) Potom stavi sve pred Šaula i njegove ljude. Pošto su jeli, ustadoše i 
još iste noći krenuše natrag. 


Osim toga, iznose se čaranja Izabele (2 Kr 9,22), 


(2 Kr 9,22) 
(22) Kad Joram ugleda Jehua, upita ga: "Je li sve u miru, Jehu?" Ovaj odgovori: "Kakvu miru dok 
traju bludništva tvoje majke Izebele i njena mnoga čaranja!" 


praznovjerni postupci kralja Ahaza (16,3) 


(2 Kr 16,3) 
(3) Živio je poput izraelskih kraljeva i sam je proveo svoga sina kroz oganj po gnusnom običaju 
naroda što ih je Gospodin protjerao pred Izraelovim sinovima. 


i Manašea (21,6), 


(2 Kr 21,6) 
(6) I sinove je svoje proveo kroz oganj. Vračao je, gatao, stvorio bajače i opsjenare, učinio je 
premnogo zla u očima Gospodnjim i razjarivao ga. 


koje suzbija Jošija (23,24). 


(2 Kr 23,24) 

(24) Osim toga, sve bajače i sve vračare, sve kućne bogove i idole i sve sramote koje se mogu 
vidjeti u zemlji judejskoj i Jeruzalemu - sve je to Jošija uklonio da izvrši riječi Zakona, zapisane u 
knjizi koju je našao Hilkija, svećenik Doma Gospodnjega. 


Obično se takvi događaji iznose da se pokaže nadmoć Gospodnja ili, kasnije, Gospodina Isusa 
nad mračnim silama što ih nastoje pokrenuti magija i gatanje. 


2. Borba protiv magije. - U toj su zapravo namjeri propisani zakoni i prenesene uspomene iz 
kojih se raspoznaje sud Božje objave o ovoj važnoj stvari. 


a) Zabrane. - Sva tri velika mojsijevska zakonika zabranjuju magiju pod prijetnjom smrtne 
kazne (Lev 19; Pnz 18; Izl 23). 


(Lev 19) 

#19 Gospodin reče Mojsiju: (2) "Govori svoj zajednici Izraelaca i reci im: 'Sveti budite! Jer sam 
svet ja, Gospodin, Bog vaš! (3) Svoje se majke 1 svoga oca svaki bojte! Subote moje držite! Ja sam 
Gospodin, Bog vaš! (4) Ne obraćajte se na ništavila! Ne pravite sebi lijevanih kumira! Ja sam 
Gospodin, Bog vaš! (5) Kad prinosite Gospodinu žrtvu pričesnicu, prinesite je tako da budete 
primljeni. (6) Neka se pojede na dan kad je prinosite ili sutradan. Što preostane za prekosutra neka 
se spali na vatri. (7) Kad bi se jelo od toga jela treći dan, bilo bi odvratno i žrtva ne bi bila 
primljena. (8) A onaj koji je ipak jede neka snosi posljedice svoje krivnje. Budući da je oskvrnuo 
ono što je Gospodinu posvećeno, neka se takav odstrani iz svoga naroda. (9) Kad žetvu žanjete po 
svojoj zemlji, ne žanjite dokraja svoje njive; niti pabirčite ostatke poslije svoje žetve. (10) Ne 
paljetkuj svoga vinograda; ne kupi po svom vinogradu palih boba nego ih ostavljaj sirotinji 1 
strancu! Ja sam Gospodin, Bog vaš. (11) Nemojte krasti; nemojte lagati i varati svoga bližnjega. 
(12) Nemojte se krivo kleti mojim imenom i tako oskvrnjivati ime svoga Boga. Ja sam Gospodin! 
(13) Ne iskorišćuj svoga bližnjega niti ga pljačkaj! Radnikova zarada neka ne ostane pri tebi do 
jutra. (14) Nemoj psovati gluhoga niti pred slijepca stavljaj zapreku. Svoga se Boga boj! Ja sam 
Gospodin! (15) Ne počinjajte nepravde u osudama! Ne budi pristran prema neznatnome, niti 
popuštaj pred velikima; po pravdi sudi svome bližnjemu! (16) Ne raznosi klevete među svojim 
narodom; ne izvrgavaj pogibli krv svoga bližnjega. Ja sam Gospodin! (17) Ne mrzi svoga brata u 


svom srcu! Dužnost ti je koriti svoga sunarodnjaka. Tako nećeš pasti u grijeh zbog njega. (18) Ne 
osvećuj se! Ne gaji srdžbe prema sinovima svoga naroda. Ljubi bližnjega svoga kao samoga sebe. 
Ja sam Gospodin! (19) Držite moje zapovijedi! Ne daj svome blagu da se pari s drugom vrstom. 
Svoga polja ne zasijavaj dvjema vrstama sjemena. Ne stavljaj na se odjeće od dvije vrste tkanine. 
(20) Ako bi tko legao s ropkinjom koja je zaručena za drugoga, a ona ne bude ni otkupljena ni 
oslobođena, treba ga kazniti, ali ne smrću, jer ona nije slobodna. (21) Neka on na ulazu u Šator 
sastanka prinese Gospodinu žrtvu naknadnicu, to jest jednoga ovna kao žrtvu naknadnicu. (22) 
Neka svećenik tim ovnom žrtve naknadnice izvrši nad tim čovjekom obred pomirenja pred 
Gospodinom za počinjeni grijeh. I grijeh koji je počinio bit će mu oprošten. (23) Kad uđete u 
zemlju i zasadite bilo kakvu voćku, smatrajte njezine plodove za neobrezane. Tri godine neka vam 
budu neobrezani: neka se ne jedu. (24) Četvrte godine neka se svi njezini plodovi posvete na 
svetkovinu zahvale Gospodinu. (25) Istom pete godine jedite njezin plod i ubirite sebi njezin urod. 
Ja sam Gospodin, Bog vaš! (26) Ništa s krvlju nemojte jesti! Ne gatajte! Ne čarajte! (27) Ne 
zaokružujte kose na svojim sljepoočnicama; ne šišajte okrajka svoje brade. (28) Ne urezujte zareza 
na svome tijelu za pokojnika; niti na sebi usijecajte kakvih biljega. Ja sam Gospodin! (29) Ne 
obeščašćuj svoje kćeri dajući je za javnu bludnicu. Tako se zemlja neće podati bludnosti niti će se 
napuniti pokvarenošću. (30) Držite moje subote; štujte moje Svetište. Ja sam Gospodin! (31) Ne 
obraćajte se na zazivače duhova i vračare; ne pitajte ih za savjet. Oni bi vas opoganili. Ja sam 
Gospodin, Bog vaš! (32) Ustani pred sijedom glavom; poštuj lice starca; boj se svoga Boga. Ja sam 
Gospodin! (33) Ako se stranac nastani u vašoj zemlji, nemojte ga ugnjetavati. (34) Stranac koji s 
vama boravi neka vam bude kao sunarodnjak; ljubi ga kao sebe samoga. Ta i vi ste bili stranci u 
egipatskoj zemlji. Ja sam Gospodin, Bog vaš. (35) Ne počinjajte nepravde u osudama, u mjerama za 
duljinu, težinu i obujam. (36) Neka su vam mjerila točna; utezi jednaki; efa prava; prav hin. Ja sam 
Gospodin, Bog vaš, koji sam vas izveo iz zemlje egipatske. (37) Držite sve moje zakone i sve moje 
naredbe; vršite ih. Ja sam Gospodin!" 


(Pnz 18) 

Svećenici Levijevci - sve pleme Levijevo - neka nemaju udjela ni baštine s Izraelom; neka žive od 
žrtava paljenih Gospodinu i od njegove baštine. (2) Neka, dakle, nemaju baštine među svojom 
braćom: Gospodin je njihova baština, kako im je i rekao. (3) Ovo neka bude svećenička pristojba od 
naroda - od onih koji žrtve prinose, bilo to goveče ili što od sitne stoke: svećeniku treba dati pleće, 
vilice i želudac. (4) Davaj mu i prvine od svoga žita, od svoga vina, od svoga ulja 1 prvine od vune 
svojih ovaca, (5) jer je njega odabrao Gospodin, Bog tvoj, od svih tvojih plemena; njega i njegove 
sinove, da zauvijek stoje pred Gospodin, Bogom tvojim, te da obavljaju službu i blagoslivljaju u 
ime Gospodnje. (6) Ako bi koji levit što boravi u nekom tvome gradu, bilo gdje u Izraelu, svom 
dušom zaželio da dođe u mjesto što ga Gospodin odabere, (7) može tu službovati u ime Gospodina, 
Boga svoga, kao i druga njegova braća Levijevci koji stoje ondje pred Gospodinom. (8) Neka jede 
jednak dio kao i drugi, bez obzira na prodanu očevinu. 

Prorok 

(9) Kad uđeš u zemlju koju ti daje Gospodin, Bog tvoj, nemoj se priučavati na odvratne čine onih 
naroda. (10) Neka se kod tebe ne nađe nitko tko bi kroz oganj gonio svoga sina ili svoju kćer; tko bi 
se bavio gatanjem, čaranjem, vračanjem i čarobnjaštvom; (11) nitko tko bi bajao, zazivao duhove i 
duše predaka ili se obraćao na pokojnike. (12) Jer tko god takvo što čini gadi se Gospodinu; zbog 
takvih odvratnosti njih i goni ispred tebe Gospodin, Bog tvoj. (13) Budi posve vjeran Gospodinu, 
Bogu svome. (14) Narodi koje ćeš naskoro otjerati s posjeda slušaju vračare i gatare, ali tebi to 
Gospodin, Bog tvoj, ne dopušta. (15) Proroka kao što sam ja, iz tvoje sredine, od tvoje braće, 
podignut će ti Gospodin, Bog tvoj: njega slušajte! (16) Posve onako kako si i tražio od Gospodina, 
Boga svoga, na Horebu, na dan zbora, kada si govorio: 'Necću više da slušam glas Gospodina, Boga 
svoga, niti želim više gledati taj silni oganj da ne poginem! (17) Nato mi reče Gospodin: 'Pravo su 
rekli. (18) Podignut ću im proroka između njihove braće, kao što si ti. Stavit ću svoje riječi u 


njegova usta da im kaže sve što mu zapovjedim. (19) A ne bude li tko poslušao mojih riječi što ih 
prorok bude govorio u moje ime, taj će odgovarati preda mnom. (20) A prorok koji bi se usuđivao 
govoriti što u moje ime što ja ne budem zapovjedio da govori i koji bi govorio u ime drugih bogova, 
takav prorok neka se pogubi.' (21) Možda ćeš reći u svome srcu: 'Kako ćemo raspoznati riječ koju 
Gospodin nije izrekao? (22) Kad prorok govori u ime Gospodnje pa to ne bude 1 riječ se ne ispuni, 
onda je to riječ koje Gospodin nije kazao. U drskosti je taj prorok govorio. Nemoj od njega 
strahovati. 


(Izl 23) 

"Nemojte davati lažne izjave! Ne pomaži zlikovcu svjedočeći krivo! (2) Ne povodi se za mnoštvom 
da činiš zlo; niti svjedoči u parnici stajući na stranu većine protiv pravde. (3) Ne smiješ biti pristran 
prema siromahu u njegovoj parnici. (4) Kad nabasaš na zalutalo goveče ili magare svoga 
neprijatelja, moraš mu ga natrag dovesti. (5) Ako opaziš magarca onoga koji te mrzi kako je pao 
pod svojim tovarom, nemoj ga ostaviti: zajedno s njegovim gospodarom moraš mu pomoći da se 
digne. (6) Ne krnji prava svome siromahu u njegovoj parnici. (7) Stoj daleko od lažne optužbe; ne 
ubijaj nedužna i pravedna, jer ja zlikovcu ne praštam. (8) Ne primaj mita, jer mito zasljepljuje i one 
koji najjasnije gledaju i upropašćuje pravo pravednika. (9) Ne ugnjetavaj pridošlicu! Ta znate kako 
je pridošlici; i sami ste bili pridošlice u zemlji egipatskoj." 

Subotna godina i subota 

(10) "Šest godina zasijavaj svoju zemlju i njezine plodove pobiri, (11) a sedme je godine pusti da 
počiva neobrađena. Neka se s nje hrani sirotinja tvoga naroda, a što njoj ostane, neka pojede poljska 
živina. Radi tako i sa svojim vinogradom i svojim maslinikom. (12) Šest dana obavljaj svoj posao, 
ali sedmoga dana od posala odustani, da ti otpočine vo i magarac i da odahne sin tvoje sluškinje i 
pridošlica. (13) Pripazite na sve što sam vam rekao. Ne spominjite imena drugih bogova. Neka se to 
i ne čuje iz tvojih usta." 

Blagdani 

(14) "Triput na godinu održavaj u moju čast svetkovinu. (15) Slavi Blagdan beskvasnoga kruha. U 
određeno vrijeme u mjesecu Abibu - jer si u njemu iz Egipta izišao - sedam dana jedi beskvasan 
kruh, kako sam ti naredio. Neka nitko ne stupa preda me praznih ruku! (16) Onda slavi Blagdan 
žetve - prvina što ih donose polja koja zasijavaš. Zatim Blagdan berbe na koncu godine, kad s polja 
pokupiš plodove svoga truda. (17) Triput na godinu neka svi tvoji muški stupe pred Gospodina 
Gospodara. (18) Krv žrtve koju u moju čast žrtvuješ nemoj prinositi s ukvasanim kruhom; salo od 
žrtve prinesene na moju svetkovinu ne ostavljaj za sutradan. (19) Donosi u kuću Gospodina, svoga 
Boga, najbolje prvine sa svoje zemlje. Ne kuhaj kozleta u mlijeku njegove majke." 

Upute za ulazak u zemlju kanaansku 

(20) "Šaljem, evo, svog anđela pred tobom da te čuva na putu i dovede te u mjesto koje sam 
priredio. (21) Poštuj ga i slušaj! Ne buni se protiv njega, jer vam neće opraštati prekršaje: ta moje je 
ime u njemu. (22) Ako mu se budeš vjerno pokoravao i budeš vršio sve što sam naredio, ja ću biti 
neprijatelj tvojim neprijateljima i protivnik tvojim protivnicima. (23) Anđeo će moj ići pred tobom i 
dovesti te do Amorejaca, Hetita, Perižana, Kanaanaca, Hivijaca i Jebusejaca da ih uništim. (24) 
Nemoj se klanjati njihovim kumirima niti im iskazuj štovanje; ne postupaj kako oni rade nego 
njihove kumire poruši i stupove im porazbijaj. (25) Iskazujte štovanje Gospodinu, Bogu svome, pa 
ću blagoslivati tvoj kruh i tvoju vodu i uklanjati od tebe bolest. (26) U tvojoj zemlji neće biti 
pometkinje; ja ću učiniti punim broj tvojih dana. (27) Pred tobom ću odaslati stravu svoju; u metež 
ću baciti sav svijet među koji dospiješ i učinit ću da svi tvoji neprijatelji bježe pred tobom. (28) 
Stršljene ću pred tobom odašiljati da ispred tebe tjeraju u bijeg Hivijce, Kanaance i Hetite. (29) 
Neću ih otjerati ispred tebe u jednoj godini, da zemlja ne opusti i divlje se životinje ne razmnože na 
tvoju štetu. (30) Tjerat ću ih ispred tebe malo-pomalo dok ti potomstvo ne odraste, tako da zemlju 
zaposjedneš. (31) Postavit ću ti granicu: od Crvenoga do Filistejskoga mora, od pustinje pa do 
Rijeke. Predat ću, naime, stanovništvo zemlje u tvoje šake, a ti ga ispred sebe tjeraj. (32) Ne pravi 

savez ni s njima ni s njihovim kumirima. (33) Neka ne ostanu u tvojoj zemlji da te ne navode na 
grijeh protiv mene. Ako bi štovao njihove kumire, to bi ti bila stupica." 


Stoga su nedopušteni postupci kao što su magijska miješanja (Pnz 22,5.11; Lev 19,19), 


(Pnz 22,5.11) 


(5) Žena ne smije na se stavljati muške odjeće, a muškarac se ne smije oblačiti u ženske haljine. 
Tko bi to činio bio bi odvratan Gospodinu, Bogu svome. 
(11) Ne oblači se u tkaninu otkanu od vune i lana zajedno. 


(Lev 19,19) 
(19) Držite moje zapovijedi! Ne daj svome blagu da se pari s drugom vrstom. Svoga polja ne 
zasijavaj dvjema vrstama sjemena. Ne stavljaj na se odjeće od dvije vrste tkanine. 


npr. kanaanski obred kuhanja kozleta u mlijeku njegove majke (Izl 23,19; 34,26; Pnz 14,21). 


(Izl 23,19) 
(19) Donosi u kuću Gospodina, svoga Boga, najbolje prvine sa svoje zemlje. Ne kuhaj kozleta u 
mlijeku njegove majke." 


(Izl 34,26) 
26) U kuću Gospodina, Boga svoga, donosi najbolje prvine plodova sa svoje zemlje. Ne kuhaj 
kozleta u mlijeku njegove majke. 


(Pnz 14,21) 

(21) Ne smijete jesti ništa što crkne. Daj to pridošlici koji boravi u tvojim gradovima neka jede ili 
pak prodaj tuđincu. Jer ti si narod posvećen Gospodinu, Bogu svome. Ne kuhaj kozleta u mlijeku 
njegove majke! 


S gađenjem se zabacuje žrtvovanje djece (Pnz 18), 


(Pnz 18) 

Svećenici Levijevci - sve pleme Levijevo - neka nemaju udjela ni baštine s Izraelom; neka žive od 
žrtava paljenih Gospodinu i od njegove baštine. (2) Neka, dakle, nemaju baštine među svojom 
braćom: Gospodin je njihova baština, kako im je i rekao. (3) Ovo neka bude svećenička pristojba od 
naroda - od onih koji žrtve prinose, bilo to goveče ili što od sitne stoke: svećeniku treba dati pleće, 
vilice 1 želudac. (4) Davaj mu i prvine od svoga žita, od svoga vina, od svoga ulja 1 prvine od vune 
svojih ovaca, (5) jer je njega odabrao Gospodin, Bog tvoj, od svih tvojih plemena; njega i njegove 
sinove, da zauvijek stoje pred Gospodin, Bogom tvojim, te da obavljaju službu i blagoslivljaju u 
ime Gospodnje. (6) Ako bi koji levit što boravi u nekom tvome gradu, bilo gdje u Izraelu, svom 
dušom zaželio da dođe u mjesto što ga Gospodin odabere, (7) može tu službovati u ime Gospodina, 
Boga svoga, kao i druga njegova braća Levijevci koji stoje ondje pred Gospodinom. (8) Neka jede 
jednak dio kao i drugi, bez obzira na prodanu očevinu. 

Prorok 

(9) Kad uđeš u zemlju koju ti daje Gospodin, Bog tvoj, nemoj se priučavati na odvratne čine onih 
naroda. (10) Neka se kod tebe ne nađe nitko tko bi kroz oganj gonio svoga sina ili svoju kćer; tko bi 
se bavio gatanjem, čaranjem, vračanjem i čarobnjaštvom; (11) nitko tko bi bajao, zazivao duhove 1 
duše predaka ili se obraćao na pokojnike. (12) Jer tko god takvo što čini gadi se Gospodinu; zbog 
takvih odvratnosti njih i goni ispred tebe Gospodin, Bog tvoj. (13) Budi posve vjeran Gospodinu, 
Bogu svome. (14) Narodi koje ćeš naskoro otjerati s posjeda slušaju vračare i gatare, ali tebi to 

Gospodin, Bog tvoj, ne dopušta. (15) Proroka kao što sam ja, iz tvoje sredine, od tvoje braće, 
podignut će ti Gospodin, Bog tvoj: njega slušajte! (16) Posve onako kako si i tražio od Gospodina, 
Boga svoga, na Horebu, na dan zbora, kada si govorio: 'Neću više da slušam glas Gospodina, Boga 
svoga, niti želim više gledati taj silni oganj da ne poginem! (17) Nato mi reče Gospodin: 'Pravo su 
rekli. (18) Podignut ću im proroka između njihove braće, kao što si ti. Stavit ću svoje riječi u 
njegova usta da im kaže sve što mu zapovjedim. (19) A ne bude li tko poslušao mojih riječi što ih 
prorok bude govorio u moje ime, taj će odgovarati preda mnom. (20) A prorok koji bi se usuđivao 
govoriti što u moje ime što ja ne budem zapovjedio da govori i koji bi govorio u ime drugih bogova, 
takav prorok neka se pogubi.' (21) Možda ćeš reći u svome srcu: 'Kako ćemo raspoznati riječ koju 
Gospodin nije izrekao? (22) Kad prorok govori u ime Gospodnje pa to ne bude 1 riječ se ne ispuni, 
onda je to riječ koje Gospodin nije kazao. U drskosti je taj prorok govorio. Nemoj od njega 
strahovati. 


osobito u obredima utemeljenja (1 Kr 16,34), (dodan je redak 33, napomena Milan K.) 


(1 Kr 16,33-34) 

(33) Ahab je podigao i Ašeru i učinio druga zlodjela 1 razljutio Gospodina, Boga Izraelova, više od 
svih kraljeva izraelskih koji bijahu prije njega. (34) Za njegova je vremena Hiel iz Betela sagradio 
Jerihon; uz žrtvu svoga prvorođenca Abirama podigao je temelje, a uz žrtvu svoga mezimca Seguba 
postavio je gradska vrata, po riječi koju je Gospodin rekao po svome sluzi Jošui, sinu Nunovu. 


zaštićivanja (2 Kr 3,27) 


(2 Kr 3,27) 
(27) Tada uze svoga sina prvenca, koji ga imaše naslijediti, i prinese ga kao paljenicu na zidu. To se 
tako silno zgadilo Izraelcima te odoše od njih i vratiše se u svoju zemlju. 


ili inicijacije (Mudr 12,3 sl). 


(Mudr 12,3 sl) 

(3) Zamrzio si drevne stanovnike svoje Svete zemlje (4) jer su činili zlodjela grozna u vradžbinama 
i obredima bezbožnim; (5) okrutne ubojice djece, žderače utrobe na gozbama mesa ljudskog, 
posvećenike s krvava pira, 


Mnogobrojne su napokon zabrane s obzirom na krv, jer piti krv znači sebi prisvajati životnu 
snagu koja je pridržana samo Bogu (Post 9,4; Lev 3,17; Dj 15,29). 


(Post 9,4) 
(4) Samo ne smijete jesti mesa u kojem je još duša, to jest njegova krv. 


(Lev 3,17) 

(17) Neka ovo bude zakon za sva vremena svim vašim naraštajima u kojem god mjestu budete 
boravili: nipošto ne smijete jesti ni loja ni krvi." 

(Dj 15,29) 

(29) uzdržavati se od mesa žrtvovana idolima, od krvi, od udavljenoga i od bludništva. Budete li se 


toga držali, dobro ćete učiniti. Živjeli!" 


Ti se postupci naprosto izjednačuju s idolopoklonstvom (Gal 5,20; Otk 21,8). 

(Gal 5,20) 
(20) idolopoklonstvo, vračanje, neprijateljstva, svađa, ljubomor, srdžbe, spletkarenja, razdori, 
strančarenja, 


(Otk 21,8) 
(8) Kukavicama pak, nevjernima i okaljanima, ubojicama, bludnicima, vračarima i 
idolopoklonicima i svim lažljivcima udio je u jezeru što gori ognjem i sumporom. To je druga smrt." 


b) U mnogim izvještajima iznosi se kako Božja moć posramljuje vračeve. Tako Josip 
natkriljuje gataoce (Post 41), 


(Post 41) 

Poslije dvije godine usnu faraon da stoji pokraj Nila. (2) Iz Nila iziđe sedam krava, lijepih i debelih; 
pasle su po šašu. (3) Ali odmah poslije njih iz Nila iziđe sedam drugih krava, ružnih i mršavih, te 
stanu uz one krave na obali Nila. (4) Ružne i mršave krave požderu ono sedam lijepih i pretilih, 1 
uto se faraon probudi. (5) Opet zaspi te usnu drugi san: sedam punih i jedrih klasova izraste na 
jednoj stabljici. (6) Ali, eto, poslije njih uzraste sedam klasova šturih, istočnjakom opaljenih. (7) 
Šturi klasovi proždru sedam jedrih i punih klasova. I faraon se probudi, i gle: bio je to san. (8) 
Ujutro faraon bijaše uznemiren u duši, pa pozva sve čarobnjake i sve mudrace egipatske: ispriča im 
faraon svoje sne, ali mu ih nitko nije mogao protumačiti. (9) Onda progovori faraonov glavni 
peharnik: "Moram danas spomenuti jedan svoj propust. (10) Jednom, kad se faraon razljutio na 
svoje službenike, mene i glavnog pekara stavio je u zatvor u zgradi glavnog upravitelja. (11) 
Usnusmo san iste noći, i ja i on, ali je svaki od nas usnuo san drugog značenja. (12) Onda je s nama 
bio neki mladi Hebrej, sluga zapovjednika straže. Ispričasmo njemu svoje sne, a on nam ih 
protumači: kaza svakom značenje njegova sna. (13) Kako nam ih je protumačio, tako nam se i 
dogodilo: mene vratiše na moje mjesto, a onoga objesiše." (14) Faraon odmah pošalje po Josipa; 
izvuku ga brže-bolje iz tamnice; ošišaju mu kosu, obuku novo odijelo i on stupi pred faraona. (15) 
Onda faraon reče Josipu: "Usnuo sam san, a nitko ga ne može protumačiti. Čuo sam o tebi da možeš 
protumačiti san čim ga čuješ." (16) "Ništa ja ne mogu", odgovori Josip faraonu, "nego će Bog dati 
pravi odgovor faraonu." (17) Onda je faraon pripovjedao Josipu: "U svom snu stojim na obali Nila. 
(18) I gle! Iz Nila iziđe sedam debelih i lijepih krava. Pasle su po šašu. (19) Poslije njih izađe 
drugih sedam krava. Bile su mršave, vrlo ružne i koštunjave. Još nikad ne vidjeh onako ružnih 
krava u svoj zemlji egipatskoj! (20) I sedam mršavih i ružnih krava proždru prvih sedam debelih 
krava. (21) Pa iako su ih progutale, nije se vidjelo da im je što u trbuhu: bile su ružne kao i prije. 
Uto se probudim. (22) Zatim sam u snu vidio kako na jednoj stabljici uzraste sedam punih i lijepih 
klasova. (23) Ali poslije njih uzraste sedam klasova zgrčenih, šturih, istočnjakom opaljenih. (24) I 
šturi klasovi proždru sedam jedrih klasova. Kazao sam ovo i vračarima, ali nema nikoga da mi 
razjasni." (25) Onda Josip reče faraonu: "Faraonov je san samo jedan: Bog javlja faraonu što kani 
učiniti. (26) Sedam lijepih krava, to je sedam godina; sedam lijepih klasova opet je sedam godina. 
Tako je samo jedan san. (27) Sedam mršavih i ružnih krava poslije njih, a tako i sedam praznih, 
istočnjakom opaljenih klasova, označuje sedam gladnih godina. (28) To je ono što sam već faraonu 
rekao: Bog objavljuje faraonu što kani učiniti. (29) Dolazi, evo, sedam godina velikog obilja svoj 
zemlji egipatskoj. (30) A poslije njih nastat će sedam gladnih godina, kada će se zaboraviti sve 
obilje u zemlji egipatskoj. (31) Kako glad bude harala zemljom, neće se ni znati da je u zemlji bilo 
obilje - zbog gladi koja će doći - jer će biti vrlo velika. (32) A što se faraonov san ponovio, znači da 
se Bog na to zaista odlučio i da će to uskoro provesti. (33) Zato neka faraon izabere sposobna i 
mudra čovjeka te ga postavi nad zemljom egipatskom. (34) Nadalje, neka se faraon pobrine da 
postavi nadglednika u zemlji koji će kupiti petinu sve žetve u zemlji egipatskoj za sedam godina 
obilja. (35) Neka skupljaju od svakog žita za sedam dobrih godina što dolaze; neka s ovlaštenjem 
faraonovim sabiru žito za hranu i pohranjuju ga po gradovima. (36) Neka zalihe služe za hranu u 

zemlji za sedam godina gladi što će snaći zemlju egipatsku, tako da za gladi zemlja ne propadne." 
Josip uzvišen 

(37) Svidje se odgovor faraonu i svim njegovim službenicima. (38) Zato faraon reče svojim 
službenicima: "Zar bismo mogli naći drugoga kao što je on, čovjeka koji bi bio tako obdaren duhom 
Božjim?" (39) A onda faraon reče Josipu: "Otkako je sve to Bog tebi otkrio, nikoga nema sposobna 
i mudra kao što si ti. (40) Ti ćeš biti upravitelj moga dvora: sav će se moj narod pokoravati tvojim 
naredbama. Jedino prijestoljem ja ću biti veći od tebe. (41) Postavljam te, evo," reče faraon Josipu, 
"nad svom zemljom egipatskom." (42) Poslije toga skine faraon sa svoje ruke pečatni prsten i stavi 
ga Josipu na ruku. Zatim zaodjene Josipa odjećom od najljepše tkanine, a o vrat mu objesi zlatan 
lanac. (43) Vozio se on u kolima kao njegov zamjenik, a pred njim klicahu: "Abrek! Na koljena!" 
Tako ga postavi nad svu zemlju egipatsku. (44) Još faraon reče Josipu: "Premda sam ja faraon, neće 
nitko dići svoje ruke ni noge bez tvog odobrenja u svoj zemlji egipatskoj." (45) Faraon nazva Josipa 
"Safenat Paneah", a za ženu mu dade Asenatu, kćer Poti-Fere, svećenika u Onu. I Josip postade 
poznat po zemlji egipatskoj. (46) Josipu je bilo trideset godina kad je stupio u službu faraona, kralja 
egipatskog. A otišavši Josip ispred faraona, putovao je po svoj zemlji egipatskoj. (47) Za sedam 
rodnih godina zemlja je rađala u obilju; (48) on je - u tih sedam godina što ih je egipatska zemlja 
uživala - kupio od različite ljetine i hranu pohranjivao u gradove, smještajući u svakom gradu urod 
iz okolnih polja. (49) Tako Josip nagomila mnogo žita, kao pijeska u moru, pa ga prestade i mjeriti 
jer mu mjere ne bijaše. 

Josipovi sinovi 

(50) Dok još ne nasta gladna godina, Josip imade dva sina koje mu rodi Asenata, kći Poti-Fere, 
svećenika u Onu. (51) Prvorođencu Josip nadjenu ime Manaše, "jer Bog je", reče, "dao te sam 
zaboravio svoje teškoće i svoj očinski dom." (52) Drugomu nadjenu ime Efrajim, "jer Bog me", 
reče, "učinio rodnim u zemlji moje nevolje." (53) Sedam godina obilja koje je uživala zemlja 
egipatska dođe kraju, (54) a primače se sedam gladnih godina, kako je Josip prorekao. U svim 
zemljama bijaše glad, a u svoj zemlji egipatskoj bijaše kruha. (55) A kad je i sva zemlja egipatska 
osjetila glad, puk zavapi faraonu za kruh; a faraon reče Egipćanima: "Idite k Josipu i što god vam 
rekne, činite!" (56) Kad se glad proširi po svoj zemlji, Josip rastvori skladišta te je Egipćane 
opskrbljivao žitom, jer je glad postala žestoka i u zemlji egipatskoj. (57) Sav je svijet išao u Egipat 
k Josipu da kupuje žita, jer je strašna glad vladala po svem svijetu. 


Mojsije egipatske vračeve (Izl 7,10-13.19-23; 8,1-3.12-15; 9,8-12). 


(Izl 7,10-13.19-23) 

(10) Dođu Mojsije i Aron pred faraona i učine kako im je Gospodin naredio. Aron baci pred faraona 
i njegove službenike svoj štap, koji se pretvori u zmiju. (11) Zovne faraon mudrace i vračare. I 
zaista, egipatski vračari svojim vračanjem učine isto: (12) svaki baci svoj štap, koji se pretvori u 
zmiju. Ali Aronov štap proguta njihove štapove. (13) Faraon bijaše tvrdokorna srca: ne htjede 
poslušati Mojsija i Arona, kako je Gospodin i kazao. 

(19) Još Gospodin reče Mojsiju: "Reci Aronu da uzme svoj štap i pruži svoju ruku povrh egipatskih 
voda: njihovih rijeka, njihovih prokopa, njihovih jezeraca, svih njihovih vodenih stjecišta, da se 
pretvore u krv; po svoj zemlji egipatskoj neka je krv, čak i u drvenim i kamenim posudama." (20) 
Mojsije i Aron učiniše kako im je Gospodin naredio. Podiže Aron svoj štap i naočigled faraona 1 
njegovih službenika mlatnu po vodi u Rijeci. Sva se voda u Rijeci prometnu u krv. (21) Ribe u 
Rijeci pocrkaše; Rijeka se usmrdje, tako da Egipćani nisu mogli piti vodu iz Rijeke; krv bijaše po 
svoj zemlji egipatskoj. (22) Ali egipatski vračari svojim vračanjem učiniše isto. Tako faraon ostade 
tvrdokorna srca: nije htio poslušati Mojsija i Arona, kako je Gospodin i kazao. (23) Faraon se 
okrenu i ode u svoj dvor, ne uzimajući ni to k srcu. 


(Izl 8,1-3.12-15) 

Onda Gospodin reče Mojsiju: "Reci Aronu neka ispruži svoju ruku sa štapom povrh rijeka, prokopa 
i jezeraca i učini da žabe navale na egipatsku zemlju." (2) Aron pruži svoju ruku povrh egipatskih 
voda, i žabe iziđoše i prekriše zemlju egipatsku. (3) Ali i vračari učiniše tako svojim vračanjem, te 
žabe navališe na egipatsku zemlju. 

(12) Onda će opet Gospodin Mojsiju: "Reci Aronu neka zamahne svojim štapom i udari po prahu na 
tlu neka se pretvori u komarce po svoj zemlji egipatskoj." (13) I učine tako: zamahne Aron rukom i 
štapom te udari po prahu na tlu. Komarci navale na ljude i životinje. Sav prah na tlu pretvori se u 
komarce po svoj zemlji egipatskoj. (14) Vračari pokušaše da svojim vračanjem stvore komarce, ali 
nisu mogli. Ljudi i životinje postanu plijenom komaraca. (15) Tada vračari reknu faraonu: "To je 
prst Božji!" Ali je faraonovo srce bilo okorjelo, pa nije poslušao Mojsija i Arona, kako je Gospodin 
i kazao. 


(Izl 9,8-12) 

(8) Reče Gospodin Mojsiju i Aronu: "Zagrabite pune pregršti pepela iz peći, pa neka ga Mojsije 
pred faraonovim očima baci prema nebu. (9) Od toga će nastati sitna prašina po svoj zemlji 
egipatskoj, i na ljudima će i na životinjama izazivati otekline i stvarati čireve s kraja na kraj Egipta. 
(10) Tako oni uzeše pepela iz peći i dođoše pred faraona. Onda Mojsije rasu pepeo prema nebu, a 
otekline s čirevima prekriše ljude i životinje. (11) Ni čarobnjaci se nisu mogli pojaviti pred 
Mojsijem, jer su i čarobnjaci, kao i ostali Egipćani, bili prekriveni čirevima. (12) Ali je Gospodin 
otvrdnuo srce faraonu, pa on ne posluša Mojsija i Arona, kako je Gospodin Mojsiju 1 rekao. 


" 


Bileam je zajedno sa svojom magaricom prisiljen služiti Gospodinu i hebrejskom narodu (Br 
22-24). 


(Br 22-24) 

#22 Poslije toga Izraelci otputuju i utabore se na Moapskim poljanama, s onu stranu Jordana, 
nasuprot Jerihonu. (2) Balak, sin Siporov, vidje sve što Izrael učini Amorejcima. (3) Moab se 
uvelike poboja toga naroda jer je bio brojan. Moaba obuze strah od Izraelaca. (4) Zato reče Moab 
midjanskim starješinama: "Sad će ova rulja oko nas sve popasti kao što vol popase travu po polju." 
Balak, sin Siporov, bijaše moapski kralj u ono vrijeme. (5) On pošalje glasnike Bileamu, sinu 
Beorovu, u Petoru, koji se nalazi na Rijeci, u zemlji Amonaca. Pozove ga rekavši: "Evo je došao 
neki narod iz Egipta; evo je prekrio lice zemlje i naselio se uza me. (6) Zato dođi i prokuni mi ovaj 
narod jer je jači od mene. Tako ću ga moći svladati i istjerati iz zemlje. A znam da je blagoslovljen 
onaj koga blagosloviš, a proklet onaj koga prokuneš." (7) Starješine moapske i starješine midjanske 
krenu s nagradom za vračanje u svojim rukama. Stignu Bileamu i prenesu mu Balakovu poruku. (8) 
On im rekne: "Prenoćite ovdje te ću vam odgovoriti prema onome što mi Gospodin kaže." Tako 
moapski knezovi ostanu kod Bileama. (9) Bog dođe Bileamu i upita: "Tko su ti ljudi s tobom?" 
Bileam odgovori Bogu: (10) "Poslao ih k meni Balak, sin Siporov, moapski kralj, s porukom: (11) 
'Evo je neki narod došao iz Egipta i prekrio lice zemlje. Dođi da ga prokuneš. Tako ću ga moći 
svladati i protjerati." (12) Ali Bog reče Bileamu: "Nemoj ići s njima! Nemoj proklinjati onaj narod 
jer je blagoslovljen." (13) Ujutro Bileam ustane te će Balakovim knezovima: "Odlazite u svoju 
zemlju jer mi ne da Gospodin da pođem s vama." (14) Moapski se knezovi dignu, odu Balaku pa 
mu reknu: "Bileam nije htio poći s nama." (15) Balak opet pošalje knezove, brojnije i uglednije od 
prvih. (16) Oni dođu Bileamu i reknu mu: "Ovako je poručio Balak, sin Siporov: 'Ne skanjuj se 
nego dođi k meni. (17) Bogato ću te nagraditi i učinit ću sve što mi kažeš. Dođi, molim te, i prokuni 
mi ovaj narod!" (18) Ali Bileam odgovori Balakovim slugama: "Da mi Balak dadne svoju kuću 
punu srebra i zlata, ne bih mogao prestupiti zapovijedi Gospodina, Boga svoga, da učinim išta, bilo 
veliko bilo malo. (19) Ali provedite ovdje 1 vi noć da doznam što će mi Gospodin još kazati." (20) 
Noću Bog dođe Bileamu pa mu rekne: "Ako su ti ljudi došli da te pozovu, ustani, pođi s njima! Ali 
da činiš samo što ti ja reknem!" 

Bileamova magarica 

(21) Ustane Bileam ujutro, osamari svoju magaricu i ode s moapskim knezovima. (22) No Božja 
srdžba usplamtje što je on pošao. Zato anđeo Gospodnji stade na put da ga spriječi. On je jahao na 
svojoj magarici, a pratila ga njegova dva momka. (23) Kad magarica opazi anđela Gospodnjeg kako 
stoji na putu s isukanim mačem u ruci, skrene sa staze i pođe preko polja. Bileam poče tući 
magaricu da je vrati na put. (24) Anđeo Gospodnji tada stade na uskom prolazu, među vinogradima, 
a bijaše ograda i s ove i s one strane. (25) Magarica, spazivši Gospodnjeg anđela, stisne se uza zid i 
o zid pritisne Bileamovu nogu. On je opet poče tući. (26) Anđeo Gospodnji pođe naprijed te stade 
na usko mjesto gdje nije bilo prostora da se provuče ni desno ni lijevo. (27) Kad je magarica 
ugledala Gospodnjeg anđela, legne pod Bileamom. Bileam pobjesni i poče tući magaricu štapom. 
(28) Tada Gospodin otvori usta magarici te ona progovori Bileamu: "Što sam ti učinila da si me 
tukao tri puta?" (29) Bileam odgovori magarici: "Što sa mnom zbijaš šalu! Da mi je mač u ruci, sad 
bih te ubio!" (30) A magarica uzvrati Bileamu: "Zar ja nisam tvoja magarica na kojoj si jahao svega 
svoga vijeka do danas? Jesam li ti običavala ovako?" - "Nisi!" - odgovori on. (31) Tada Gospodin 
otvori oči Bileamu i on opazi anđela Gospodnjeg kako stoji na putu s golim mačem u ruci. Pognu 
on glavu i pade ničice. (32) Onda će mu anđeo Gospodnji: "Zašto si tukao svoju magaricu već tri 
puta? Ta ja sam istupio da te spriječim, jer te put meni naočigled vodi u propast. (33) Magarica me 
opazila i preda mnom se uklonila sva tri puta. Da mi se nije uklanjala, već bih te ubio, a nju ostavio 
na životu." (34) Onda će Bileam anđelu Gospodnjem: "Sagriješio sam! Nisam znao da ti preda 
mnom stojiš na putu. Ali sad, ako je zlo u tvojim očima, ja ću se vratiti." (35) Ali anđeo Gospodnji 
odvrati Bileamu: "Idi s tim ljudima, ali samo ono govori što ti ja kažem." Tako Bileam ode s 
Balakovim knezovima. 

Bileam i Balak 

(36) Kad je Balak čuo da Bileam dolazi, iziđe mu u susret do grada Moaba što se nalazi na granici 
Arnona, na kraju područja. (37) "Zar nisam uporno po te slao i pozivao te? Zašto mi nisi došao?" 
reče Balak Bileamu. "Zar te zaista ne mogu bogato nagraditi?" (38) "Evo sam ti došao", reče 
Bileam Balaku. "Ali hoću li ti moći sada što kazati? Samo što mi Bog stavi na jezik, to ću govoriti." 
(39) Pođe zatim Bileam s Balakom i dođoše u Kirjat Husot. (40) Žrtvova Balak i krupne i sitne 
stoke te od toga pruži Bileamu i knezovima koji su ga pratili. (41) Sutradan uze Balak Bileama 1 
odvede ga gore na Bamot-Baal, odakle mogaše vidjeti krajnji dio naroda. 

#23 I Bileam reče Balaku: "Ovdje mi načini sedam žrtvenika; ovdje mi pripravi sedam junaca i 
sedam ovnova." (2) Balak učini kako je Bileam rekao. A onda Balak i Bileam prinesu po jednoga 
junca i ovna na svakome žrtveniku. (3) Potom će Bileam Balaku: "Ti stoj kod svoje paljenice, a ja 
idem ne bih li se sreo s Gospodinom, pa što mi očituje, kazat ću ti." I ode na osamljeno mjesto. 
Bileamovo proročanstvo 

(4) I Bog srete Bileama, koji mu reče: "Sedam sam žrtvenika podigao i prinio na svakome po 
jednoga junca i ovna." (5) A Gospodin stavi riječi u usta Bileamu te mu zapovjedi: "Vrati se Balaku 
i ovako govori." (6) Bileam se vrati k njemu, a on stajaše uza svoju paljenicu i s njim svi knezovi 
moapski. (7) Tada on poče svoju pjesmu i reče: "Iz Arama dovede me Balak, kralj Moaba, iz strana 
istočnih: 'Dođi, prokuni mi Jakova, dođi, gromom udri Izraela!' (8) Kako mogu proklinjati koga 
Bog ne proklinje? Kako gromom udarati koga Gospodin ne udara? (9) Jer s vrha hridi ja ga gledam, 
s visoka ga motrim brijega. Gle naroda koji odvojeno živi, među narode on se ne broji. (10) Prah 
Jakovljev tko će prebrojiti; pijesak Izraela tko će izmjeriti! O, da mi je umrijeti smrću pravednika! 
O, da svršetak moj bude kao njegov!" (11) "Što mi to uradi!" - reče Balak Bileamu. "Dovedoh te da 
prokuneš moje neprijatelje, a kad tamo, ti ih blagoslovom obasu!" (12) On odgovori: "Zar mi nije 
dužnost kazati što mi Gospodin stavlja u usta?" (13) "Hajde sa mnom na drugo mjesto, odakle ga 
možeš svega vidjeti" zamoli ga Balak. "Odavde mu vidiš samo jedan kraj, a ne vidiš ga svega. 
Odande mi ga prokuni!" (14) Povede ga zatim na Sede Sofim, na vrh Pisge. Tu sagradi sedam 
žrtvenika i na svakom žrtveniku prinese po jednoga junca i ovna. (15) Bileam tada rekne Balaku: 
"Stoj ovdje kraj svoje paljenice, a ja odoh onamo na susret Bogu." (16) Gospodin sretne Bileama; 

stavi riječi u njegova usta te mu zapovjedi: "Vrati se k Balaku i tako govori!" (17) I vrati se on 
Balaku, koji stajaše uza svoju paljenicu i s njim moapski knezovi. Balak ga zapita: "Što je Gospodin 
rekao?" (18) Tada Bileam započe svoju pjesmu i reče: "Ustani, Balače, i poslušaj! Uhom me 
posluhni, sine Siporov! (19) Bog nije čovjek da bi slagao, nije sin Adama da bi se kajao. Zar on 
kada rekne, a ne učini, zar obeća, pa ne ispuni? (20) Gle, primih od Boga da blagoslovim, 
blagoslovit ću i povuć' neću blagoslova. (21) U Jakovu nesreće ne nazreh, nit' nevolje vidjeh u 
Izraelu. Gospodin, Bog njegov, s njime je, poklik kralju u njemu odzvanja. (22) Iz Egipta Bog ga je 
izveo, on je njemu k'o rozi bivola. (23) Gatanja nema protiv Jakova nit protiv Izraela vračanja. I 
kada budu rekli Jakovu i Izraelu: 'Što radi Bog?' (24) gle, ustat će narod k'o lavica, dići će se poput 
lava: leći neće dok plijen ne proguta, dok ne popije krv pobijenih." (25) Zatim Balak reče Bileamu: 
"Nemoj ga ni kletvom kleti, ali ni blagoslovom blagoslivljati." (26) Bileam odvrati Balaku. "Zar ti 
nisam rekao: sve što Gospodin kaže, to ću činiti." (27) Potom Balak reče Bileamu: "Hajde! Odvest 
ću te na drugo mjesto. Možda će Bogu biti pravo da mi ga odande prokuneš." (28) I odvede Balak 
Bileama na vrh Peora, odakle se pruža vidik na pustaru. (29) "Sagradi mi ovdje sedam žrtvenika", 
reče Bileam Balaku. "Nadalje, pripremi mi ovdje sedam junaca i sedam ovnova." (30) Balak učini 
kako je Bileam rekao i prinese po jednoga junca i ovna na svakome žrtveniku. 

#24 Kad opazi Bileam da je Gospodinu drago što on blagoslivlja Izraela, ne htjede više ni ići kao 
prije u potragu za znamenjima, nego se licem okrenu prema pustari. (2) Bileam podiže oči i vidje 
Izraela utaborena po njegovim plemenima. Na nj siđe Duh Božji (3) i on poče svoju pjesmu te reče: 
"Proročanstvo Bileama, sina Beorova, proročanstvo čovjeka pronicava pogleda, (4) proročanstvo 
onoga koji riječi Božje sluša, koji vidi viđenja Svesilnoga, koji pada i oči mu se otvaraju. (5) Kako 
su lijepi ti šatori, Jakove, i stanovi tvoji, Izraele! (6) Kao dolovi što se steru, kao vrtovi uz obalu 
rijeke, kao aloje što ih Gospodin posadi, kao cedri pokraj voda! (7) Iz potomstva junak mu izlazi, 
nad mnogim on vlada narodima. Kralj će njegov nadvisit Agaga, uzdiže se kraljevstvo njegovo. (8) 
Iz Egipta Bog ga izveo, on je njemu k'o rozi bivola. On proždire narode dušmanske, on njihove 
kosti drobi. (9) Skupio se, polegao poput lava, poput lavice: tko ga podići smije? Blagoslovljen bio 
tko te blagoslivlje, proklet da je tko tebe proklinje!" (10) I usplamtje srdžbom Balak na Bileama i 
udari rukom o ruku. "Pozvao sam te da prokuneš moje neprijatelje", reče Balak Bileamu, "a kad 
tamo, ti ih blagoslovi evo triput! (11) Nosi se odmah u svoj kraj. Bio sam rekao: dostojno ću te 
počastiti! A eto, Gospodin te liši časti." (12) Nato Bileam odgovori Balaku: "Zar nisam rekao i 
tvojim glasnicima koje si k meni poslao: (13) Da mi Balak dadne svoju kuću punu srebra i zlata, ne 
bih mogao prestupiti zapovijed Gospodnju i po svojoj volji činiti bilo dobro, bilo zlo; ono što kaže 
Gospodin, to ću i ja reći.' (14) A sada, kad, evo, odlazim k svome narodu, hajde da ti objavim što će 
ovaj narod učiniti tvome narodu u budućnosti!" (15) I poče svoju pjesmu i reče: "Proročanstvo 
Bileama, sina Beorova, proročanstvo čovjeka pronicava pogleda, (16) proročanstvo onoga koji 
riječi Božje sluša, koji poznaje mudrost Svevišnjega, koji vidi viđenja Svesilnoga, koji pada i oči 
mu se otvaraju. (17) Vidim ga, ali ne sada: motrim ga, al' ne iz blizine: od Jakova zvijezda izlazi, od 
Izraela žezlo se diže. On Moabu razbija bokove i svu djecu Šetovu zatire! (18) Edom će njegovim 
postati posjedom, a Seir zemljom osvojenom. Razvija snagu svoju Izrael, (19) Jakov vlada nad 
neprijateljima i uništava preživjele iz Ira." (20) Bileam se zagleda u Amaleka te poče svoju pjesmu i 
reče: "Amalek je prvenac među narodima, ali vječna propast njegov je svršetak." (21) Onda se 
zagleda u Kenijce te poče svoju pjesmu i reče: "Tvrd je stan tvoj, Kajine, na timoru ti gnijezdo 
savijeno! (22) Al' gnijezdo pripada Beoru; dokle ćeš Ašuru robovati?" (23) Opet poče svoju pjesmu 
i reče: "Narodi pomorski sabiru se sa sjevera, (24) a brodovlje od strane Kitima. Podjarmljuju Ašur, 
podjarmljuju Heber, pa i njega će propast stići vječita." (25) Potom ustade Bileam te se uputi natrag 
u svoj kraj. A 1 Balak ode svojim putem. 


Daniel posramljuje kaldejske mudrace (Dn 2; 4; 5; 14). 


(Dn 2) 

#2 Druge godine Nabukodonozorova kraljevanja usni Nabukodonozor sanje: njegov se duh zbog 
toga uznemiri, a san ga ostavi. (2) Kralj naredi da se pozovu čarobnici i gataoci, zaklinjači i 
zvjezdari da protumače kralju njegove sanje. (3) Dođoše dakle te stadoše pred kralja. Kralj im reče: 
"Usnih jednu sanju i moj se duh uznemiri od želje da razumijem sanju." (4) Kaldejci odgovoriše 
kralju (aramejski): "O kralju, živ bio dovijeka! Pripovjedi svoju sanju slugama svojim, a mi ćemo ti 
otkriti njezino značenje." (5) Kralj odgovori i reče zvjezdarima: "Moja je odluka neopoziva: ako mi 
ne kažete što sam snio i što san znači, bit ćete rastrgani u komade, a vaše će kuće postati smetišta. 
(6) No ako mi otkrijete moju sanju i njezino značenje, dobit ćete od mene darove i poklone i velike 
časti. Otkrijte mi dakle što sam snio i što san znači." (7) Oni opet odgovoriše: "Neka kralj rekne 
svoju sanju slugama svojim, a mi ćemo mu otkriti njezino značenje." (8) A kralj: "Dobro ja znam da 
želite dobiti na vremenu jer znate da je moja odluka neopoziva. (9) Ako mi ne kažete što sam snio, 
znači da me namjeravate obmanjivati varavim riječima i izmišljotinama dok nekako ne prođe 
vrijeme. Stoga, recite mi moj san, pa ću znati da li mi možete kazati i njegovo značenje!" (10) 
Zvjezdari odgovoriše pred kraljem: "Nema na svijetu čovjeka koji bi takvo što mogao otkriti kralju. 
I stoga nijedan kralj, ma kako velik i moćan, takvo što ne traži od čarobnika, gataoca ili zvjezdara. 
(11) Što tražiš, kralju, teško je, i nema ga tko bi to mogao otkriti kralju osim bogova, koji ne borave 
među smrtnicima." (12) Tada se kralj silno razgnjevi i razbjesni te naredi da se pogube svi mudraci 
babilonski. (13) Pošto je objavljena naredba da se ubiju mudraci, potražiše i Daniela i njegove 
drugove da ih pogube. (14) No Daniel se mudrim i umnim riječima obrati na Arjoka, zapovjednika 
kraljevskih straža, koji bijaše izišao da pogubi mudrace babilonske. (15) On reče Arjoku, 
zapovjedniku kraljevu: "Zašto je kralj izdao tako strogu naredbu?" Arjok pripovjedi Danielu, (16) a 
Daniel otiđe kralju i zamoli da mu dade vremena te će kralju otkriti što san znači. 

Danielu objavljen san 

(17) Daniel uđe u svoju kuću te sve kaza Hananiji, Mišaelu i Azarji, svojim drugovima, (18) da 
mole milosrđe u Boga Nebeskoga radi te tajne, da Daniel i njegovi drugovi ne poginu s drugim 
mudracima babilonskim. (19) I objavi se tajna Danielu u noćnom viđenju. A Daniel blagoslovi Boga 
Nebeskoga. (20) Daniel prihvati riječ i reče: "Bilo ime Božje blagoslovljeno odvijeka dovijeka, 
njegova je mudrost i sila. (21) On mijenja doba i vremena, ruši i postavlja kraljeve, daje mudrost 
mudrima a znanje pronicavima. (22) On otkriva dubine i tajne, zna što je u tminama i svjetlost 
prebiva u njega. (23) Tebe, o Bože otaca mojih, slavim i hvalim što si mi dao mudrost i jakost! Evo, 
objavio si mi ono što smo te molili, objavio si nam što kralj traži." 

Daniel saopćuje san kralju 

(24) Daniel ode k Arjoku, kome bijaše kralj naredio da smakne mudrace babilonske. Uđe i reče mu: 
"Ne ubijaj mudraca babilonskih! Odvedi me kralju, pa ću mu otkriti što san znači." (25) Arjok žurno 
odvede Daniela kralju i reče: "Našao sam među izgnanicima judejskim čovjeka koji će kralju kazati 
što san znači." (26) Kralj reče Danielu (koji se zvaše Baltazar): "Jesi li kadar kazati mi san koji sam 
usnio 1 što znači?" (27) Daniel odgovori pred kraljem: "Tajnu koju istražuje kralj ne mogahu kralju 
otkriti mudraci, čarobnici, gataoci i zaklinjači; (28) ali ima na nebu Bog koji objavljuje tajne i on je 
saopćio kralju Nabukodonozoru ono što će biti na svršetku dana. Evo tvoje sanje 1 onoga što ti se 
prividjelo na postelji: (29) O kralju, na tvojoj ti postelji dođoše misli o tome što će se dogoditi 
kasnije, a Otkrivatelj tajna saopćio ti je ono što će biti. (30) Iako nemam mudrosti više nego ostali 
smrtnici, ta mi je tajna objavljena samo zato da njezino značenje saopćim kralju i da upoznaš misli 
svoga srca. (31) Ti si, o kralju, imao viđenje: gle, kip, golem kip, vrlo blistav, stajaše pred tobom, 
strašan za oči. (32) Tome kipu glava bijaše od čistog zlata, prsa i ruke od srebra, trbuh i bedra od 
mjedi, (33) gnjati od željeza, a stopala dijelom od željeza, dijelom od gline. (34) Ti si promatrao: 
iznenada se odvali kamen a da ga ne dodirnu ruka, pa udari u kip, u stopala od željeza i gline te ih 
razbi. (35) Tada se smrvi najednom željezo i glina, mjed, srebro 1 zlato, i sve postade kao pljeva na 
gumnu ljeti i vjetar sve odnese bez traga. A kamen koji bijaše u kip udario postade veliko brdo te 
napuni svu zemlju. (36) To bijaše sanja; a njezino ćemo značenje reći pred kraljem." 

Tumačenje sna 

(37) "Ti, o kralju, kralju kraljeva, komu Bog Nebeski dade kraljevstvo, silu moć i slavu - (38) i u 
čije je ruke stavio, gdje god se našli, sinove ljudske, životinje poljske, ptice nebeske i postavio te 
gospodarom nad svim time - ti si glava od zlata. (39) Poslije tebe ustat će drugo kraljevstvo, slabije 
od tvoga, pa treće, od mjedi, koje će gospodariti svom zemljom. (40) A četvrto kraljevstvo bit će 
tvrdo poput željeza, poput željeza koje sve satire i mrvi; kao željezo koje razbija, skršit će i razbit 
sva ona kraljevstva. (41) Stopala koja si vidio, dijelom glina a dijelom željezo, jesu podijeljeno 
kraljevstvo; imat će nešto od čvrstoće željeza prema onome što si vidio željezo izmiješano s glinom. 
(42) Prsti stopala, dijelom željezo a dijelom glina: kraljevstvo će biti dijelom čvrsto a dijelom 
krhko. (43) A što si vidio željezo izmiješano s glinom: oni će se miješati ljudskim sjemenom, ali se 
neće držati zajedno, kao što se ni željezo ne da pomiješati s glinom. (44) U vrijeme ovih kraljeva 
Bog Nebeski podići će kraljevstvo koje neće nikada propasti i neće prijeći na neki drugi narod. Ono 
će razbiti i uništiti sva ona kraljevstva, a samo će stajati dovijeka - (45) kao što si vidio da se kamen 
s brijega odvalio a da ga ne dodirnu ruka te smrvio željezo, mjed, glinu, srebro i zlato. Veliki je Bog 
saopćio kralju što se ima dogoditi. Sanja je istinita, a tumačenje joj pouzdano." 

Nabukodonozor slavi Boga 

(46) Nato kralj Nabukodonozor pade ničice i pokloni se pred Danielom. Naredi da mu prinesu dar i 
kad. (47) I reče kralj Danielu: "Zaista, vaš je bog Bog nad bogovima i gospodar nad kraljevima, 
Otkrivatelj tajna, kad si mogao otkriti ovu tajnu." (48) Kralj uzvisi Daniela i dariva ga mnogim 
blistavim darovima. Postavi ga upraviteljem sve pokrajine babilonske i starješinom svih mudraca 
babilonskih. (49) Daniel zamoli kralja da odredi za upravitelje pokrajine babilonske Šadraka, 
Mešaka i Abed Nega, a Daniel ostade na kraljevu dvoru. 


(Dn 4-5) 

#4 Ja, Nabukodonozor, življah mirno u svojoj kući i sretno u svojoj palači, (2) kad vidjeh sanju koja 
me uplašila. Utvare i viđenja što su mi se na mom ležaju vrzla po glavi uznemiriše me. (3) I 
naredih: neka mi pozovu sve mudrace babilonske da mi kažu što sanja znači. (4) Dođoše gataoci, 
čarobnici, zvjezdari i tumači znakova: ja im rekoh svoju sanju, a oni mi ne znadoše reći njezino 
značenje. (5) Tada dođe preda me Daniel, koji je nazvan Baltazar prema imenu moga boga, i u 
komu prebiva duh Boga Svetoga. Ja mu pripovjedih svoju sanju: (6) "Baltazare, starješino gatalaca, 
znam da u tebi prebiva duh Boga Svetoga 1 da ti nijedna tajna nije preteška: evo sanje što je imah: 
daj mi njezino značenje. (7) Evo viđenja što mi se na postelji vrzlo po glavi: Pogledam, kad evo 
jedno stablo usred zemlje vrlo veliko. (8) Stablo poraste, postade snažno, visina mu doseže nebo, 
vidjelo se s krajeva zemlje. (9) Krošnja mu bijaše lijepa, plodovi obilni; na njemu je bilo hrane za 
sve, u njegovoj sjeni počivaše zvijerje poljsko, na njegovim se granama gnijezdile ptice nebeske 1 
svako se tijelo hranilo od njega. (10) Ja promatrah viđenja što su mi se na mojoj postelji vrzla po 
glavi kad, evo, Stražar, Svetac, silazi s neba, (11) silnim glasom viče: 'Posijecite stablo, okrešite mu 
grane, počupajte mu lišće, pobacajte plodove! Neka se životinje razbjegnu ispod njega 1 ptice s 
grana njegovih! (12) U zemlji ostavite panj i korijenje u gvozdenim i mjedenim okovima, u travi 
poljskoj! Neka ga pere rosa nebeska, i travu zemaljsku neka dijeli sa zvijerjem poljskim! (13) Neka 
mu se promijeni srce čovječje, srce životinjsko nek' mu se dade! Sedam vremena neka prođe nad 
njim! (14) Tako su presudili Stražari, tako su odlučili Sveci, da sve živo upozna kako Svevišnji ima 
vlast nad kraljevstvom ljudskim: on ga daje kome hoće i postavlja nad njim najnižega od ljudi!' (15) 
Ovo je sanja što je vidjeh ja, kralj Nabukodonozor. A ti, Baltazare, reci mi njezino značenje, jer mi 
nijedan od mudraca moga kraljevstva to ne može reći; ti možeš, jer u tebi je duh Boga Svetoga." 
Daniel tumači san 

(16) Tada se Daniel, nazvan Baltazar, načas smete i prestraši u svojim mislima. Kralj reče: 
"Baltazare, ne daj se zbuniti ovom sanjom i njezinim značenjem!" Baltazar odgovori: "Gospodaru 
moj, ova sanja neka bude tvojim dušmanima i njezino značenje tvojim mrziteljima! (17) Stablo koje 
si vidio, veliko i snažno, koje seže sve do neba i vidi se po svoj zemlji, (18) krošnje lijepe i plodova 
obilnih na kojem bijaše hrane za sve i pod kojim počiva zvijerje poljsko, a na njegovim se granama 

gnijezde ptice nebeske: (19) to si ti, o kralju, koji si velik i moćan, veličina ti se povećala i dosegla 
do neba, a tvoja vlast do krajeva zemlje. (20) A što je vidio kralj kako Stražar, Svetac, silazi s neba 
te govori: 'Posijecite stablo, raskomadajte ga, no njegov panj i korijenje ostavite u zemlji, u 
gvozdenim i mjedenim okovima, u travi poljskoj, neka ga pere rosa nebeska i dio neka mu bude sa 
zvijerjem poljskim dok ne prođe sedam vremena nad njim' - (21) ovo je značenje, o kralju, odluka 
Svevišnjega što će se ispuniti na mom gospodaru kralju: (22) Izagnat će te iz društva ljudi i sa 
životinjama ćeš poljskim boraviti; hranit ćeš se travom kao goveda, tebe će prati rosa nebeska; 
sedam će vremena proći nad tobom dok ne upoznaš da Svevišnji ima vlast nad kraljevstvom 
ljudskim i da ga daje kome on hoće. (23) A što se reklo 'Ostavite panj i korijenje stabla' - tvoje će se 
kraljevstvo obnoviti čim spoznaš da Nebesa imaju svu vlast. (24) Zato, kralju, neka ti bude mio moj 
savjet: iskupi svoje grijehe pravednim djelima i svoja bezakonja milosrđem prema siromasima, da 
bi ti potrajala sreća." 

San se ispunja 

(25) Sve se to dogodi kralju Nabukodonozoru. (26) Dvanaest mjeseci kasnije, šetajući babilonskim 
kraljevskim dvorom, (27) kralj govoraše: "Nije li to taj veliki Babilon što ga ja sagradih da mi bude 
kraljevskom prijestolnicom - snagom svoje moći, na slavu svoga veličanstva?" (28) Još bijahu te 
riječi u ustima njegovim kad s neba dođe glas: "Tebi se objavljuje, kralju Nabukodonozore! 
Kraljevstvo ti se oduzelo; (29) bit ćeš izagnan iz društva ljudi, sa životinjama ćeš poljskim boraviti; 
hranit ćeš se travom kao goveda, i sedam će vremena proći nad tobom dok ne spoznaš da Svevišnji 
ima vlast nad kraljevstvom ljudskim, i da ga on daje kome hoće." (30) I smjesta se riječ izvrši na 
Nabukodonozoru: bi izagnan iz društva ljudi, jeđaše travu kao goveda, prala ga rosa nebeska; vlasi 
mu narastoše poput orlova perja, a njegovi nokti kao ptičje pandže. 

Nabukodonozor izliječen 

(31) "Pošto se navršiše određeni dani, ja, Nabukodonozor, podigoh oči prema nebu, razum mi se 
vrati, tada blagoslovih Svevišnjega hvaleći i uzvisujući onoga koji živi dovijeka: njegovo je 
kraljevstvo - kraljevstvo vječno, njegova je vlast za sva pokoljenja. (32) Stanovnici zemlje - upravo 
kao da ih i nema: po svojoj volji postupa on s vojskom nebeskom i sa žiteljima zemaljskim. Nitko 
ne može zaustaviti njegovu ruku ili mu kazati: 'Što to radiš?' (33) U isti čas razum mi se vrati, i na 
slavu moje kraljevske časti vrati mi se veličanstvo i sjaj; moji me savjetnici 1 velikaši potražiše, bih 
uspostavljen u kraljevsku čast i moja veličina još poraste. (34) Sada ja, Nabukodonozor, hvalim, 
uzvisujem i slavim Kralja nebeskoga, čija su sva djela istina, svi putovi pravda i koji može poniziti 
one koji hode u oholosti." 

Oskvrnuće svetog suđa 

#5 Kralj Baltazar priredi veliku gozbu tisući svojih velikaša; s njima je pio vino. (2) Opijen vinom, 
Baltazar naredi da se donese zlatno i srebrno suđe koje njegov otac Nabukodonozor bijaše oteo iz 
jeruzalemskog Svetišta, pa da iz njega pije kralj, njegovi velikaši, njegove žene i suložnice. (3) 
Donesoše dakle zlatno i srebrno suđe oteto iz Božjega doma u Jeruzalemu i stadoše piti iz njega 
kralj i njegovi velikaši, njegove žene i suložnice. (4) Pili su vino i slavili svoje bogove od zlata 1 
srebra, mjedi i željeza, drva i kamena. 

Tajanstvena ruka 

(5) Iznenada se pojaviše prsti čovječje ruke koji stadoše pisati, nasuprot velikom svijećnjaku, po 
okrečenu zidu kraljevskog dvora, i kralj vidje dlan ruke koja pisaše. (6) Kralj problijedje, misli ga 
uznemiriše, zglobovi njegovih kukova popustiše i koljena mu stadoše udarati jedno o drugo. (7) 
Glasno dozva čarobnike, zvjezdare i gataoce. I reče kralj mudracima babilonskim: "Tko pročita ovo 
pismo i otkrije mi njegov smisao, bit će obučen u grimiz, oko vrata nosit će zlatan lanac 1 bit će treći 
u kraljevstvu." (8) Pristupe svi mudraci kraljevi, ali ne mogoše pročitati pismo niti mu otkriti 
značenje. (9) Kralj se Baltazar zbog toga silno uplaši, problijedje, a njegovi velikaši ostadoše 
zbunjeni. 

Kraljičin savjet 

(10) Kraljica, čuvši riječi kralja i velikaša, uđe u gozbenu dvoranu i reče: "Kralju, živ bio dovijeka! 

Neka se tvoje misli ne uznemiruju i tvoje lice neka ne blijedi! (11) Ima u tvome kraljevstvu čovjek 
u kome prebiva duh Boga Svetoga. Još za vremena tvoga oca nađe se u njemu svjetlo, razum i 
mudrost slična mudrosti bogova. I zato ga kralj Nabukodonozor, otac tvoj, imenova starješinom 
čarobnika, gatalaca, zvjezdara i mudraca. (12) Budući da se u tom Danielu - koga kralj bijaše 
nazvao Baltazarom - našao duh izvanredan, znanje, bistrina, vještina da tumači sanje, da rješava 
zagonetke i da razrješuje teškoće, pozovi stoga Daniela 1 on će ti kazati značenje." 

Daniel pred kraljem 

(13) Dovedoše Daniela pred kralja, a kralj ga upita: "Jesi li i Daniel, jedan od izgnanika judejskih 
koje dovede iz Judeje kralj moj otac? (14) Čujem da duh Božji prebiva na tebi i da je u tebi svjetlo, 
razum i mudrost izvanredna. (15) Dovedoše mi mudrace i čarobnike da pročitaju ovo pismo i da mi 
reknu njegovo značenje, ali oni nisu kadri otkriti mi njegov smisao. (16) A čujem da si ti kadar dati 
tumačenja i da razrješuješ teškoće. Ako si dakle kadar pročitati ovo pismo i reći mi njegovo 
značenje, bit ćeš odjeven u grimiz i nosit ćeš zlatan lanac oko vrata 1 bit ćeš treći u kraljevstvu." 
Danielov govor 

(17) Daniel prihvati riječ i odgovori kralju: "Tvoji darovi neka ti ostanu, i svoje poklone daj 
drugima! A ja ću pročitati ovo pismo kralju i kazat ću mu njegovo značenje. (18) O kralju, Bog je 
Svevišnji dao kraljevstvo, veličinu, veličanstvo i slavu Nabukodonozoru, ocu tvome. (19) Zbog 
veličine koju mu bijaše dao drhtahu od straha pred njim narodi, plemena i jezici: on ubijaše po 
svojoj volji, ostavljaše na životu koga je htio, uzdizaše koga je htio, ponizivaše koga je htio. (20) 
No kad mu se srce uzdiglo i duh uzobijestio do drskosti, tada bi oboren sa svoga kraljevskog 
prijestolja i slava mu bijaše oduzeta. (21) Bi izagnan iz ljudskog društva i srce mu posta slično 
životinjskom: prebivaše s divljim magarcima; poput goveda jeđaše travu; nebeska je rosa prala 
njegovo tijelo, dok ne spozna da Svevišnji Bog ima vlast nad kraljevstvom ljudskim i stavlja mu na 
čelo onoga koga on hoće. (22) No ti, Baltazare, sine njegov, nisi ponizio srce svoje, iako si znao sve 
ovo: (23) ti si se podigao protiv Gospoda Nebeskoga, dao si da ti donesu suđe iz njegova Doma i 
pili ste vino iz njega ti, tvoji velikaši, tvoje žene 1 tvoje suložnice, hvaleći bogove od zlata i srebra, 
od mjedi i željeza, od drva i kamena, koji ne vide, ne čuju niti razumiju, a nisi dao slavu Bogu koji 
u svojoj ruci drži dah tvoj i sve tvoje putove. (24) I zato on posla ovu ruku koja napisa ovo pismo." 
Tumačenje pisma 

(25) "A evo što je napisano: Mene, Mene, Tekel, Parsin. (26) A te riječi znače: Mene: izmjerio je 
Bog tvoje kraljevstvo i učinio mu kraj; (27) Tekel: bio si vagnut na tezulji i nađen si prelagan; (28) 
Parsin: razdijeljeno je tvoje kraljevstvo i predano Medijcima i Perzijancima." 

Ispunjenje proročanstva 

(29) Tada Baltazar naredi da Daniela obuku u grimiz, da mu oko vrata objese zlatan lanac i da ga 
proglase trećim u kraljevstvu. (30) Iste te noći kaldejski kralj Baltazar bi ubijen. 


(Dn 14) 

#14 Kralj Astijag bi pridružen svojim ocima, a naslijedi ga Kir Perzijanac. (2) Daniel življaše kod 
kralja, koji ga poštivaše više nego bilo kojega od svojih prijatelja. (3) A imali su u Babilonu kumira 
imenom Bela i prinosili mu svaki dan po dvanaest artaba najboljeg brašna, četrdeset ovaca i šest 
metreta vina. (4) I kralj ga je štovao i svaki dan išao da mu se klanja. A Daniel se klanjaše svome 
Bogu. (5) Stoga mu reče kralj: "Zašto se ti ne klanjaš Belu?" On odgovori: "Jer ne štujem 
rukotvorenih kumira, nego Boga živoga, koji stvori nebo i zemlju i koji gospodari svakim tijelom!" 
(6) Tada će kralj: "Ti dakle misliš da Bel nije živi bog? Zar ne vidiš što sve pojede i popije svaki 
dan?" (7) I reče Daniel smiješeći se: "Ne varaj se, kralju; iznutra je od gline, izvana od mjedi; 
nikada taj još nije ni jeo ni pio." (8) Kralj, bijesan, dozva Belove svećenike te im reče: "Ako mi ne 
reknete tko jede ovu hranu, umrijet ćete; no ako dokažete da to Bel jede, umrijet će Daniel što 
pogrdi Bela." (9) I reče Daniel kralju: "Neka bude po tvojoj riječi!" A svećenika Belovih bijaše 
sedamdeset, ne brojeći žene i djecu. (10) Kralj tako uđe s Danielom u hram Belov. (11) Svećenici 
mu Belovi rekoše: "Mi ćemo izići, a ti, o kralju, naredi da se postave jela i donese miješano vino: 

zatim zaključaj vrata i zapečati ih svojim prstenom; ako ujutro dođeš i ne nađeš da je Bel sve pojeo, 
neka umremo - mi ili Daniel, naš klevetnik." (12) Nisu se bojali, jer bijahu načinili pod stolom tajni 
ulaz kojim bi svaki dan dolazili i trošili jelo. 

Daniel otkriva varku 

(13) Ali kad oni izađoše i kralj dade postaviti jela Belu, (14) Daniel naredi svojim slugama da 
donesu pepela i njime pospu sav hram pred očima kraljevim. Tada iziđoše, zaključaše vrata, 
zapečatiše ih kraljevim prstenom te otiđoše. (15) Svećenici, po običaju, dođoše noću sa ženama i 
djecom: sve izjedoše i popiše. (16) Kralj sutradan urani, a tako i Daniel. (17) I kralj ga zapita: 
"Daniele, jesu li pečati nepovrijeđeni?" - "Nepovrijeđeni su, kralju", odgovori Daniel. (18) Čim se 
otvoriše vrata, kralj pogleda na stol i povika iza glasa: "Velik li si, Bele, i nema nikakve prijevare u 
tebe!" (19) Daniel se nasmija; zadrža kralja da ne uđe, pa mu reče: "Pogledaj pod, istraži čije su ovo 
stope!" (20) "Vidim stope muškaraca, žena i djece" reče kralj. (21) I bijesan, dade uhvatiti 
svećenike, žene i djecu njihovu. Tada mu pokazaše tajna vrata na koja su ulazili i trošili ono što 
bijaše na stolu. (22) Kralj ih dade pogubiti, a Bela predade Danielu, koji razori njega i njegov hram. 
Daniel ubija zmiju 

(23) A bijaše i velik zmaj koga štovahu Babilonci. (24) Kralj reče Danielu: "Hoćeš reći da je 
mjeden? Gle! Živi, jede, pije: nećeš valjda kazati da ovo nije živi bog. Pokloni mu se!" (25) Daniel 
odgovori: "Ja se klanjam Gospodu Bogu svome; on je Bog živi. A ti, kralju, daj mi vlast, 1 ja ću 
ubiti ovu zmiju bez mača i bez toljage." (26) I reče kralj: "Dajem ti!" (27) Tada Daniel uze smole, 
masti i dlaka, sve to ispeče, načini od toga kuglice te ih baci zmaju u ždrijelo. Zmaj proguta i 
rasprsnu se. A Daniel reče: "Gledajte čemu se klanjate!" 

Daniel u lavskoj jami 

(28) Kad to čuše Babilonci, silno se razbjesnješe i pobuniše se protiv kralja. Rekoše: "Kralj postade 
Židov: Bela sruši, zmaja ubi, svećenike pokla." (29) Navališe dakle kralju i rekoše: "Predaj nam 
Daniela, inače ćemo ubiti tebe i tvoj dom!" (30) I vidje kralj da žestoko navaljuju; prisiljen, preda 
im Daniela. (31) Oni ga baciše u lavlju jamu: i ostade ondje šest dana. (32) U jami bijaše sedam 
lavova kojima davahu svaki dan po dva trupla 1 dvije ovce: tada im ne dadoše ništa da bi proždrli 
Daniela. (33) A prorok Habakuk bijaše u Judeji: upravo bijaše skuhao kašu i nadrobio kruha u 
posudu te pošao da odnese žeteocima u polje. (34) I Anđeo Gospodnji reče Habakuku: "Odnesi 
ručak koji imaš u Babilon, Danielu u lavljoj jami!" (35) Habakuk odgovori: "Gospodine, Babilon ne 
vidjeh i za jamu ne znam!" (36) Anđeo ga Gospodnji uhvati za vrh glave i noseći za kiku spusti ga u 
Babilonu povrh jame hitrinom svoga duha. (37) I povika Habakuk: "Daniele, Daniele, uzmi ručak 
što ti ga šalje Bog!" (38) A Daniel reče: "Spomenuo si se mene, Bože, i nisi zapustio one koji tebe 
ljube." (39) I ustade Daniel i blagova, a Anđeo Gospodnji odmah vrati Habakuka u njegovu zemlju. 
(40) Sedmoga dana dođe kralj da oplače Daniela; priđe jami, pogleda, kad ono: Daniel sjedi. (41) 
Tada kralj povika iza glasa: "Velik si, Gospode Bože Danielov, i nema drugoga Boga osim tebe!" 
(42) I zapovjedi da Daniela izvade iz jame 1 da onamo bace one koji su njega htjeli upropastiti: 
lavovi ih učas požderaše pred njegovim očima. 


Slični prikazi, polazeći od neke uspomene i koristeći se ako ustreba legendarnim prinosima, 
npr. onima o Janesu i Jambresu (2 Tim 3,8), žele dati određenu pouku; 


(2 Tim 3,8) 

(8) Kao što se Janes i Jambres suprotstaviše Mojsiju, tako se i ovi, ljudi pokvarena uma, u vjeri 
neprokušani, suprotstavljaju istini. 

sličnih prikaza ima i u Novom zavjetu: Šimun Mag se ponizno obraća Petru (Dj 8,9-24), 
(Dj 8,9-24) 


(9) Covjek se neki, imenom Simun, u gradu već duže bavio čarobnjaštvom i opčaravao narod 


pa 


tvrdeći da je neki veliki. (10) Priklanjalo mu se sve, malo i veliko, te govorilo: "Ovaj je Snaga 
Božja, zvana Velika." (11) A priklanjahu mu se jer ih je duže vremena opčaravao svojim 
vradžbinama. (12) Ali kad povjerovaše Filipu koji navješćivaše evanđelje o kraljevstvu Božjemu i o 
imenu Isusa Krista, krštavahu se - muževi i žene. (13) Povjerova i Šimun te se krsti i osta uz Filipa: 
bio je zanesen promatrajući znamenja i čudesa koja su se događala. (14) Kad su apostoli u 
Jeruzalemu čuli da je Samarija prigrlila riječ Božju, poslaše k njima Petra i Ivana. (15) Oni siđoše i 
pomoliše se za njih da bi primili Duha Svetoga. (16) Jer još ni na koga od njih ne bijaše sišao; 
bijahu samo kršteni u ime Gospodina Isusa. (17) Tada polagahu ruke na njih i oni primahu Duha 
Svetoga. (18) Kad Šimun vidje da se polaganjem ruku apostolskih daje Duh, ponudi apostolima 
novaca (19) govoreći: "Dajte i meni tu moć da svatko na koga položim ruke primi Duha Svetoga." 
(20) Petar mu odvrati: "Novac tvoj zajedno s tobom propao kad si mislio dar Božji novcima steći! 
(21) Nema tebi ovdje dijela ni udjela jer tvoje srce nije pravo pred Bogom! (22) Obrati se od te 
opakosti svoje i moli Gospodina ne bi li ti se kako oprostila namisao srca tvoga. (23) Ta gledam te: 
žučju si gorak i nepravdom okovan." (24) Šimun odgovori: "Molite i vi za me Gospodina da me ne 
snađe ništa od toga što rekoste!" 


Pavao ušutkava Elimu (13,6-11), 


(Dj 13,6-11) 

(6) Pošto pak prođoše sav otok do Pafa, nađoše nekog vračara, nazoviproroka, Židova, imenom 
Barjesu. (7) On bijaše uz namjesnika Sergija Pavla, čovjeka razborita. Sergije dozva Barnabu 1 
Savla te zaiska čuti riječ Božju, (8) ali im se usprotivi Elim, Vračar - tako mu se ime prevodi - 
nastojeći odvratiti namjesnika od vjere. (9) Savao pak, zvan i Pavao, pun Duha Svetoga, ošinu ga 
pogledom (10) i reče: "Pun svake lukavosti i prevrtljivosti, sine đavolski, neprijatelju svake 
pravednosti, zar nikako da prestaneš iskrivljavati ravne putove Gospodnje? (11) Evo stoga sada 
ruke Gospodnje na tebi: oslijepljet ćeš i neko vrijeme nećeš gledati sunca!" Odmah pade na nj mrak 
i tama te on glavinjajući stade tražiti ruke vodilje. 


a tako i prorčicu iz Filipa (16,16 sl) 


(Dj 16,16) 

(16) Jednom nas na putu u bogomolju sretne neka ropkinja koja je imala duha vračarskoga i gatajući 
donosila veliku dobit svojim gospodarima. (17) Pošla je za Pavlom i za nama te vikala: "Ovi su 
ljudi sluge Boga Svevišnjega; navješćuju vam put spasenja." (18) To je činila mnogo dana. Pavlu to 
napokon dodija pa se okrenu i reče duhu: "Zapovijedam ti u ime Isusa Krista: iziđi iz nje!" I iziđe 
toga časa. 


ili židovske izgonitelje đavla u Efezu (19,13-20). 


(Dj 19,13-20) 

(13) Zato i neki Židovi zaklinjaoci-potukači pokušaše zazvati ime Gospodina Isusa nad one koji 
imahu zle duhove. Govorili su: "Zaklinjem vas Isusom koga Pavao propovijeda." (14) To činjaše 
sedam sinova nekog Skeve, židovskoga velikog svećenika. (15) Zli im duh odvrati: "Isusa poznajem 
i Pavla znam, ali tko ste vi?" (16) I čovjek u kome bijaše zli duh, nasrnu na njih i nadjača ih te oni 
goli i izranjeni pobjegoše iz one kuće. (17) Doznaše to svi žitelji efeški, Židovi i Grci, pa ih sve 
obuze strah te se stade veličati ime Gospodina Isusa. (18) Mnogi pak od onih koji su povjerovali 
dolazili su ispovijedati i očitovati svoja djela. (19) I podosta onih koji su se bavili praznovjerjem 
donosili su knjige i spaljivali ih pred svima. Procijeniše ih te nađoše da vrijede pedeset tisuća 
srebrnjaka. (20) TAko se snagom Gospodnjom Riječ širila 1 jačala. 

Jer, pored čudesa i proročanstava magijski postupci više nisu potrebni: ona, naime čine da 
Bog bude na poseban način prisutan (Pnz 18,9-22; usp. Br 23,23); 


(Pnz 18,9-22) 

(9) Kad uđeš u zemlju koju ti daje Gospodin, Bog tvoj, nemoj se priučavati na odvratne čine onih 
naroda. (10) Neka se kod tebe ne nađe nitko tko bi kroz oganj gonio svoga sina ili svoju kćer; tko bi 
se bavio gatanjem, čaranjem, vračanjem i čarobnjaštvom; (11) nitko tko bi bajao, zazivao duhove 1 
duše predaka ili se obraćao na pokojnike. (12) Jer tko god takvo što čini gadi se Gospodinu; zbog 
takvih odvratnosti njih i goni ispred tebe Gospodin, Bog tvoj. (13) Budi posve vjeran Gospodinu, 
Bogu svome. (14) Narodi koje ćeš naskoro otjerati s posjeda slušaju vračare i gatare, ali tebi to 
Gospodin, Bog tvoj, ne dopušta. (15) Proroka kao što sam ja, iz tvoje sredine, od tvoje braće, 
podignut će ti Gospodin, Bog tvoj: njega slušajte! (16) Posve onako kako si i tražio od Gospodina, 
Boga svoga, na Horebu, na dan zbora, kada si govorio: 'Necću više da slušam glas Gospodina, Boga 
svoga, niti želim više gledati taj silni oganj da ne poginem! (17) Nato mi reče Gospodin: 'Pravo su 
rekli. (18) Podignut ću im proroka između njihove braće, kao što si ti. Stavit ću svoje riječi u 
njegova usta da im kaže sve što mu zapovjedim. (19) A ne bude li tko poslušao mojih riječi što ih 
prorok bude govorio u moje ime, taj će odgovarati preda mnom. (20) A prorok koji bi se usuđivao 
govoriti što u moje ime što ja ne budem zapovjedio da govori i koji bi govorio u ime drugih bogova, 
takav prorok neka se pogubi.' (21) Možda ćeš reći u svome srcu: 'Kako ćemo raspoznati riječ koju 
Gospodin nije izrekao? (22) Kad prorok govori u ime Gospodnje pa to ne bude 1 riječ se ne ispuni, 
onda je to riječ koje Gospodin nije kazao. U drskosti je taj prorok govorio. Nemoj od njega 
strahovati. 


(Br 23,23) 
(23) Gatanja nema protiv Jakova nit protiv Izraela vračanja. I kada budu rekli Jakovu i Izraelu: 'Sto 
radi Bog? 


naprotiv, vračevi odvraćaju od služenja pravomu Bogu (Pnz 13,2-6), 


(Pnz 13,2-6) 

(2) Ako se u tvojoj sredini pojavi kakav prorok ili čovjek sa snoviđenjima pa ti iznese kakvo 
znamenje ili čudo; (3) i to se znamenje ili čudo o kojem ti je govorio ispuni i onda ti on rekne: 
"Pođimo sad za drugim bogovima kojih dosad ne poznaješ i njima iskazujmo štovanje, (4) nemoj 
slušati riječi toga proroka ni sne toga sanjača: ta to vas iskušava Gospodin, Bog vaš; hoće da dozna 
ljubite li zbilja Gospodina, Boga svoga, svim srcem svojim i svom dušom svojom. (5) Idite samo za 
Gospodinom, Bogom svojim; njega se bojte; njegove zapovijedi vršite; njegov glas slušajte; njemu 
štovanje iskazujte; uz njega se priljubite. (6) A onaj prorok ili sanjač neka se pogubi jer je poticao 
na otpad od Gospodina, Boga vašega, koji vas je izveo iz zemlje egipatske 1 otkupio vas iz kuće 
ropstva. Onaj te htio zavesti s puta kojim ti je Gospodin, Bog tvoj, naredio da ideš. Tako treba da 
iskorijeniš zlo iz svoje sredine. 


činitelji lažnih čudesa krivotvore nauku (Mt 24,34; Otk 16,12-16...). (ispravno je Mt 24,24 
-napomena Milan K.) 


(Mt 24,24) 
(24) Ustat će, doista, lažni kristi i lažni proroci i iznijeti znamenja velika i čudesa da, bude li 
moguće, zavedu i izabrane." 


(Otk 16,12-16...) 
(12) Sesti izli svoju čašu na Eufrat, rijeku veliku. I presahnu voda te načini prolaz kraljima s istoka 

sunčeva. (13) I vidjeh: iz usta Zmajevih i iz usta Zvijerinih i iz usta Lažnoga proroka izlaze tri duha 
nečista, kao žabe. (14) To su dusi zloduha što čine znamenja, a pođoše sabrati kraljeve svega svijeta 
na rat za Dan veliki Boga Svevladara. (15) Evo dolazim kao tat! Blažen onaj koji bdije i čuva 
haljine svoje da ne ide gol te mu se ne vidi sramota! (16) I skupiše ih na mjesto koje se hebrejski 
zove Harmagedon. 


Stoga se proroci žilavo bore protivu vračeva poganskih naroda (Iz 19,1 sl; 44,25; 47,12 sl; Jr 
27,9; Ez 21,34). 


(Iz 19,1 sl) 

Proroštvo o Egiptu. Gle, Gospodin sjedi na brzu oblaku, u Egipat dolazi. Dršću pred njim idoli 
egipatski, u njedrima premire srce Egipćana. (2) Podbost ću Egipćane protiv Egipćana, 1 brat će se s 
bratom svojim boriti, drug s drugom, grad s gradom, a kraljevstvo s kraljevstvom. (3) Egiptu se 
pamet muti, ja sprečavam njegove naume; oni traže idole i vrače, opsjenare i gatare. 


(Iz 44,25) 
(25) Ja osujećujem znamenja vrača, i čarobnjake u luđake promećem; silim mudrace da ustuknu i 
mudrost im obraćam u bezumlje, 


(Iz 47,12 sl) 

(12) Ustraj, dakle, u svojim zaklinjanjima 1 u tolikim svojim čaranjima, oko kojih si se trudila od 
mladosti. Možda će ti biti od koristi? Možda ćeš s njima strah utjerati? (13) Izmoriše te mnogi tvoji 
savjetnici! Nek' ustanu samo da te spase oni koji premjeravaju nebesa, koji promatraju zvijezde 1 
koji svakog mjeseca proriču ono što će te snaći. (14) Gle, oni će biti poput pljeve, oganj će ih 
sažeći. Ni sami sebe neće izbaviti iz zagrljaja plamenoga. Neće ostat' ni žerave da se tko ogrije, ni 
ognjišta da uza nj posjedne! (15) Takvi će ti biti vrači tvoji, oko kojih si se trudila od mladosti! Poći 
će svaki svojim putem, i nikog neće biti da te spasi." 


(Jr 27,9) 
(9) Ne slušajte, dakle, svojih proroka, gatalaca, sanjara, zvjezdara svojih 1 čarobnjaka koji vam 
govore: 'Ne, vi nećete služiti kralju babilonskom!" 


(Ez 21,34) 
(34) a tebi dotle isprazno viđaju, laž proriču - da se stavi pod vrat zlikovcima zloglasnim, kojima, 
eto, dođe dan i čas posljednjega zločina! 


Napast je magije velika, i Isus joj se na neki način htio podvrći. Sotona ga poziva da posegne 
za svojom božanskom moći te utaži svoju glad i prenerazi Zidove; ali Isus odbija da primi od 
njega vlast nad svijetom: 'Gospodinu, Bogu svojemu, klanjaj se i njemu jedinom služi!' (Mt 
4,1-11). 


(Mt 4,1-11) 

Duh tada odvede Isusa u pustinju da ga đavao iskuša. (2) I propostivši četrdeset dana i četrdeset 
noći, napokon ogladnje. (3) Tada mu pristupi napasnik i reče: "Ako si Sin Božji, reci da ovo 
kamenje postane kruhom." (4) A on odgovori: "Pisano je: Ne živi čovjek samo o kruhu, nego o 
svakoj riječi što izlazi iz Božjih usta." (5) Đavao ga tada povede u Sveti grad, postavi ga na vrh 
Hrama (6) i reče mu: "Ako si Sin Božji, baci se dolje! Ta pisano je: Anđelima će svojim zapovjediti 
za tebe i na rukama će te nositi da se gdje nogom ne spotakneš o kamen." (7) Isus mu kaza: "Pisano 
je također: Ne iskušavaj Gospodina, Boga svojega!" (8) Đavao ga onda povede na goru vrlo visoku 
i pokaza mu sva kraljevstva svijeta i slavu njihovu (9) pa mu reče: "Sve ću ti to dati ako mi se ničice 

pokloniš." (10) Tada mu reče Isus: "Odlazi, Sotono! Ta pisano je: Gospodinu, Bogu svom se 
klanjaj i njemu jedinom služi!" (11) Tada ga pusti đavao. I gle, anđeli pristupili i služili mu. 


c) Magijski postupci i obrednik. - Nema sumnje da je starozavjetni obrednik pozajmio neke 
postupke koji su prvotno bili magijski, ali ih je pri tom pročistio: to je bio način da se ti 
postupci podlože kultu pravoga Boga. Dok je, na primjer, svjetovna upotreba krvi 
zabranjena, svećenik u Božje ime krvlju vrši obrede pomirenja (Lev 17,11) 


(Lev 7,11) 
(11) "Ovo je obred za žrtvu pričesnicu koja će se prinositi Gospodinu. 


i saveza (Izl 24,8); 


(Izl 24,8) 
(8) Mojsije potom uzme krvi te poškropi narod govoreći: "Ovo je krv Saveza koji je Gospodin s 
vama uspostavio na temelju svih ovih riječi." 


krv ima pridušiti glas grijeha koji viču prema Bogu (Jr 17,1; Lev 4). 


(Jr 17,1) 
Judin grijeh upisan je željeznom pisaljkom, urezan dijamantnim vrškom u pločicu njihova srca i u 
rogove njihovih žrtvenika, 


(Lev 4) 

Gospodin reče Mojsiju: (2) "Ovako kaži Izraelcima: 'Ako se tko nehotice ogriješi o bilo koju 
Gospodnju zapovijed te učini što je zabranjeno činiti: 

1. Okajnica za velikog svećenika 

(3) Bude li to pomazanjem posvećeni svećenik koji pogriješi i navuče tako krivnju na narod, onda 
za grijeh koji učini neka prinese Gospodinu jedno grlo krupne stoke, jednoga junca bez mane, kao 
žrtvu okajnicu. (4) Neka junca dovede pred Gospodina do ulaza u Šator sastanka; neka juncu na 
glavu položi svoju ruku i onda junca zakolje pred Gospodinom. (5) Zatim neka pomazanjem 
posvećeni svećenik uzme krvi od junca i donese je u Šator sastanka. (6) Onda neka svećenik zamoči 
Svoj prst u krv i tom krvlju neka sedam puta poškropi prednju stranu zavjese Svetišta, pred 
Gospodinom. (7) Potom neka svećenik stavi te krvi na rogove žrtvenika za miomirisni kad koji se 
dimi pred Gospodinom u Šatoru sastanka. Svu ostalu krv od junca neka izlije podno žrtvenika za 
Žrtve paljenice što se nalazi na ulazu u Šator sastanka. (8) Iz junca što ga prinosi kao žrtvu okajnicu 
neka izvadi: loj što omotava drobinu, sav loj što je oko drobine; (9) oba bubrega 1 loj što je na njima 
i na slabinama, privjesak s jetre; neka i njega izvadi s bubrezima; (10) onako kako se uzima dio iz 
vola žrtve pričesnice. Neka ih zatim svećenik sažeže u kad na žrtveniku za žrtve paljenice. (11) 
Kožu od junca, sve meso od njega, njegovu glavu, njegove noge, drobinu i njegovu nečist (12) - 
svega junca - neka iznese na čisto mjesto izvan tabora gdje se pepeo izasiplje 1 neka ga spali na vatri 
od drva; tu na pepelu neka se junac spali." 

2. Okajnica za svu zajednicu 

(13) "Ako sva izraelska zajednica nehotično pogriješi počinivši štogod što je Gospodin zabranio pa 
tako postanu krivi a ne budu svjesni krivnje, (14) onda, kad se sazna za učinjeni prijestup, neka 
zajednica prinese jedno grlo krupne stoke - jednoga junca bez mane - kao žrtvu okajnicu. Neka ga 
dovedu pred Šator sastanka. (15) Tu pred Gospodinom neka starješine zajednice polože svoje ruke 
juncu na glavu. Neka se onda junac zakolje pred Gospodinom. (16) Neka zatim pomazanjem 
posvećeni svećenik donese krvi od junca u Šator sastanka; (17) neka svećenik zamoči svoj prst u 
krv i sedam puta poškropi prednju stranu zavjese, pred Gospodinom. (18) Neka zatim stavi krvi na 

rogove žrtvenika koji se nalazi pred Gospodinom u Šatoru sastanka. Svu ostalu krv neka izlije 
podno žrtvenika za žrtve paljenice što se nalazi na ulazu u Šator sastanka. (19) S junca neka skine 
sav loj i sažeže ga u kad na žrtveniku. (20) I s juncem neka uradi kako je uradio s onim juncem 
žrtve okajnice - tako neka učini i s tim. I pošto svećenik nad članovima zajednice izvrši obred 
pomirenja, bit će im oprošteno. (21) Neka odnese junca izvan tabora 1 spali ga kako je spalio 1 
prvoga junca. To je žtrva za prijestup zajednice." 

3. Okajnica za glavara 

(22) "Ako nehotično pogriješi glavar i učini štogod što je Gospodin, Bog njegov, zabranio 1 tako 
sagriješi, (23) onda, kad ga obznane o prijestupu koji je počinio, neka kao svoj prinos donese muško 
jare bez mane. (24) Položivši svoju ruku jaretu na glavu, neka ga zakolje na mjestu gdje se kolju 
pred Gospodinom žrtve paljenice. To je žrtva okajnica. (25) Svećenik neka uzme na svome prstu 
krvi od žrtve okajnice pa je stavi na rogove žrtvenika za žrtve paljenice. A svu ostalu krv neka izlije 
podno žrtvenika za žrtve paljenice. (26) Sav loj neka sažeže u kad na žrtveniku kao i loj sa žrtve 
pričesnice. Neka tako svećenik nad glavarom izvrši obred pomirenja za njegov grijeh, pa će mu biti 
oprošteno." 

4. Okajnica za pojedinca iz naroda 

(27) "Ako tko od običnoga puka nehotično pogriješi učinivši štogod što je Gospodin zabranio i tako 
sagriješi, (28) onda, kad ga obznane o prijestupu koji je počinio, neka kao svoj prinos za grijeh koji 
je počinio donese žensko jare bez mane. (29) Neka stavi svoju ruku na glavu okajnice i zakolje 
žrtvu okajnicu na mjestu za žrtve paljenice. (30) Neka svećenik uzme krvi na svome prstu pa je 
stavi na rogove žrtvenika za žrtve paljenice. A svu ostalu krv neka izlije podno žrtvenika. (31) Neka 
zatim izvadi sav njezin loj kao što se vadi loj iz žrtve pričesnice; neka ga onda svećenik sažeže u 
kad na žrtveniku kao ugodan miris Gospodinu. Kad svećenik izvrši nad tim čovjekom obred 
pomirenja, bit će mu oprošteno. (32) Ako bi tko htio dovesti janje kao žrtvu okajnicu, neka dovede 
žensko bez mane. (33) Položivši svoju ruku na glavu žrtve okajnice, neka je zakolje kao žrtvu 
okajnicu na mjestu gdje se kolju žrtve paljenice. (34) Neka onda svećenik uzme krvi od žrtve 
okajnice na svome prstu pa je stavi na rogove žrtvenika za žrtve paljenice. A svu ostalu krv neka 
izlije podno žrtvenika. (35) Neka zatim izvadi sav njezin loj kao što se vadi loj iz žrtve pričesnice. 
Neka to svećenik sažeže u kad povrh žrtava paljenih Gospodinu u čast. Neka tako svećenik izvrši 
nad tim čovjekom obred pomirenja za grijeh koji je počinio, pa će mu biti oprošteno." 


Kad je preuzet u taj novi kontekst, obred je promijenio svoj smisao. Ipak, ako obred prijeđe u 
praznovjerje, biva najzad ukinut: uništava se mjedena zmija koja je bila postala predmetom 
idolopoklonstvenog kulta (2 Kr 18,4). 


(2 Kr 18,4) 
(4) On je uklonio uzvišice, srušio je stupove, sasjekao je ašere i razbio zmiju od mjedi koju bijaše 
načinio Mojsije. Izraelci su joj sve do tada prinosili žrtve. Zvali su je Nehuštan. 


I samo je izricanje Božjeg imena na kraju ostalo pridržano svećeniku (Br 6,27), (nema Br 6,27 
- napomena Milan K.) 


(Br 6,22 sl) 

(22) Gospodin reče Mojsiju: (23) "Reci Aronu i njegovim sinovima: 'Ovako blagoslivljajte Izraelce 
govoreći im: (24) Neka te blagoslovi Gospodin i neka te čuva! (25) Neka te Gospodin licem svojim 
obasja, milostiv ti bude! (26) Neka pogled svoj Gospodin svrati na te i mir ti donese!' Tako neka 
stavljaju moje ime nad sinove Izraelove, i ja ću ih blagoslivljati." 


premda je to ime isprva bilo predano cijelom narodu (Gospodin se, naime - za razliku od 
egipatskih bogova - ne plaši presizanja vračeva). Grčki papirusi iz Egipta svjedoče da se stari 


ži 


magičari nisu oklijevali poslužiti Gospodnjim imenom, izgovarajući tako ime Božje isprazno 
(Usp. Izl 20,7 LXX). 


(Izl 20,7) 
(7) Ne uzimaj uzalud imena Gospodina, Boga svoga, jer Gospodin ne oprašta onome koji uzalud 
izgovara ime njegovo. 


Čovjek je stvoren slobodan i sposoban da izabere Boga, i njegovo gospodstvo nad svijetom 
od Boga je samoga; stoga se ne mora utjecati magiji, tom polutanskom umijeću koje nastoji 


umjetno spojiti religiju i neku tajnu nauku, a koje, zapravo, može tek učiniti smiješnom 
prirodu i upropastiti učinke vjere. 


-sastavio Milan Kušnjačić, 21.2.2024. 

